കേരളവികസനവും മാലിന്യ നിര്‍മാര്‍ജനവും-2 - Malayalivartha.com Widgets Magazine\n21 NOVEMBER 2012 04:40 AM IST\nമാലിന്യനിര്‍മാര്‍ജന രംഗത്തു കേരളം നേരിടുന്ന വെല്ലുവിളി എന്നു തന്നെ വിശേഷിപ്പിക്കാവുന്ന പ്ലാസ്റ്റിക് ക്യാരിബാഗുകളുടെ ഉപയോഗം ഒഴിവാക്കുന്നതിന്, അല്ലെങ്കില് വളരെ കുറച്ചുകൊണ്ടുവരുന്നതിന്, താഴെപ്പറയുന്ന പ്രവര്‍ത്തനങ്ങള് അസൂത്രണം ചെയ്യേണ്ടതുണ്ട്.\n1. ഒരു പ്രാവശ്യം ഉപയോഗിച്ച കവറുകള് വീണ്ടും വീണ്ടും ഉപയോഗിക്കുക. ഓരോ വീട്ടിലും അടുക്കളയോടനുബന്ധിച്ചു പ്രത്യേക സ്ഥലത്തു ചെറുതും വലുതുമായ രണ്ടു പ്ലാസ്റ്റിക് കവറുകള് തൂക്കിയിടുക. ഓരോ ദിവസവും പുറത്തേക്കു പോകുമ്പോള് ഈ കവറുകള് കരുതുക. സാധനങ്ങള് വാങ്ങി തിരികെ എത്തിയാല് അവ യഥാസ്ഥാനത്തു വീണ്ടും തൂക്കിയിടുക.\n2. പ്ലാസ്റ്റികു കവറുകള്‍ക്കു പകരം തുണി, കട്ടിയുള്ള കടലാസ് എന്നിവകൊണ്ട് നിര്‍മിക്കപ്പെട്ടിട്ടുള്ള ബാഗുകള്‍ക്കു വ്യാപക പ്രചാരണം നല്‌കുക, ഇത്തരം ബാഗുകള് നിര്‍മിക്കുന്ന ചെറിയ യൂണിറ്റുകള് കുടുംബശ്രീ പരിപാടിയുടെ ഭാഗമായി ഓരോ ജില്ലയിലും കോര്‍പറേഷന് /മുനിസിപ്പാലിറ്റി/ പഞ്ചായത്തു തലങ്ങളില് ആരംഭിക്കുക. മറ്റു സന്നദ്ധസംഘടനകളുമായി യോജിച്ചു വിപണനവും വ്യാപകമായ പ്രവര്‍ത്തന പരിപാടികളും കുടുംബശ്രീ പ്രവര്‍ത്തകര്‍ക്ക് ഏറ്റെടുത്തു നടത്താവുന്നതാണ്.\n3. വിവിധ ഓഫീസുകള്, വിദ്യാഭ്യാസ സ്ഥാപനങ്ങള്, ആശുപത്രികള് എന്നിവിടങ്ങളില് ശക്തമായി ബോധവത്‌കരണവും കൂട്ടായ്‌മയും വളര്‍ത്തി ക്രമേണ പ്ലാസ്റ്റിക്കിന്റെ ഉപയോഗം ഇല്ലാതാക്കുക.\n4. കേരളത്തിലെമ്പാടും, സമൂഹത്തിന്റെ വിവിധ തട്ടുകളില് പ്രവര്‍ത്തിക്കുന്നവര്‍ക്ക്, പ്രത്യേകിച്ചു വളര്‍ന്നുവരുന്ന തലമുറയെ ലക്ഷ്യംവച്ചു വ്യാപകമായ ബോധവത്‌ക്കരണ പരിശീലന പ്രവര്‍ത്തനങ്ങള് നടത്തുക. ഇതിനായി ദൃശ്യ- വാര്‍ത്താ മാധ്യമങ്ങളുടെയും, കലാ- സാംസ്‌ക്കാരിക സിനിമ രംഗങ്ങളിലെ നായകന്മാരുടെയും സേവനം ഉപയോഗപ്പെടുത്തണം.\n5. നീതിന്യായപീഠങ്ങള് വഴി പ്ലാസ്റ്റികുരഹിത ജീവിത സാഹചര്യത്തിനു വഴി തുറക്കുക. വളരെ വേഗത്തിലും കാര്യക്ഷമതയോടെയും ഈ വിഷയത്തിന് ഒരു പരിഹാരം ഉണ്ടാകുവാന് ഇതു സഹായിക്കും. പൊതുസ്ഥലങ്ങളില് പുകവലി നിരോധിച്ചും ശിക്ഷാര്‍ഹമാക്കി ക്കൊണ്ടും കോടതി പുറപ്പെടുവിച്ച ഉത്തരവു പ്രായോഗിക തലത്തില് നമ്മുടെ സമൂഹത്തില് വരുത്തിയ മാറ്റങ്ങള് നമുക്ക് ഏവര്‍ക്കും അറിവുള്ളതാണല്ലോ.\nപുനഃചംക്രമണ പ്ലാസ്റ്റിക്, ക്യാരിബാഗ് കണ്ടെയ്‌നര് എന്നിവയുടെ നിര്‍മാണവും ഉപയോഗവും സംബന്ധിച്ചു കേന്ദ്ര സര്‍ക്കാര് ചട്ടങ്ങള് ആവിഷ്‌കരിച്ചു വിജ്ഞാപനം പുറപ്പെടുവിച്ചിട്ടുണ്ട്. ഈ ചട്ടങ്ങള് നടപ്പിലാക്കുന്നതിന്റെ സംസ്ഥാനതല മേല്‌നോട്ടം സംസ്ഥാന മലിനീകരണ നിയന്ത്രണ ബോര്‍ഡിനാണ്. ഉപയോഗം, വിശ്ലേഷണം, വിനിമയം, വിക്രയം എന്നിവയുടെ കാര്യത്തില് ജില്ലാ കലക്‌ടറാണ് അധികാരി.\nഭക്ഷ്യവസ്‌തുക്കള് ശേഖരിക്കുന്നതിനും, പൊതിയുന്നതിനും പുനഃചംക്രമണ പ്ലാസ്റ്റിക് ബാഗുകളോ കണ്ടെയ്‌നറുകളോ ഉപയോഗിക്കാന് പാടില്ല. പ്ലാസ്റ്റിക് റീസൈക്ലിംങ്ങ് നടത്തേണ്ടതു ബ്യൂറോ ഓഫ് ഇന്‍ഡ്യന് സ്റ്റാന്‍ഡേര്‍ഡ്‌സിന്റെ മാര്‍ഗ നിര്‍ദ്ദേശപ്രകാരമായിരിക്കണം. അപ്രകാരമുള്ള ഉത്‌പന്നങ്ങളില് `റീ സൈക്കിള്‍ഡ്' എന്ന മുദ്ര ഉണ്ടായിരിക്കണം. പുനഃചംക്രമണം നടത്തിയ വസ്‌തുവിന്റെ ശതമാനം കാണിക്കണം. ക്യാരി ബാഗുകളുടെ കനം 20 മൈക്രോണില് കുറയ്‌ക്കാന് പാടില്ല.\nജൈവമാലിന്യങ്ങളാണ് ഒട്ടേറെ പരിസര- ആരോഗ്യ പ്രശ്‌നങ്ങള്‍ക്കു കാരണമാകുന്നത്. ഇവ മണ്ണില് കിടന്നു ചീഞ്ഞളിഞ്ഞു ദുര്‍ഗന്ധമുണ്ടാക്കുന്നതു കൂടാതെ ഈച്ച, കൊതുക്, എലി എന്നിവയുടെ വിഹാര കേന്ദ്രങ്ങളാവുന്നു. ഇവയിലൂടെ ജലം കിനിഞ്ഞിറങ്ങി നമ്മുടെ ജലസ്രോതസ്സുകള് മലിനമാവുകയും ചെയ്യുന്നു.\nഓരോ പ്രദേശത്തിന്റെയും പ്രത്യേകതകളും, മാലിന്യങ്ങളുടെ ഘടനയും, അളവും അനുസരിച്ച് ഉപയോഗിക്കേണ്ട മാലിന്യ നിര്‍മാര്‍ജന സാങ്കേതികവിദ്യയില് മാറ്റങ്ങളുണ്ടാവാം. എന്നാല്, ലോകമെമ്പാടും ഇത്തരം മാലിന്യങ്ങള് സംസ്‌ക്കരിക്കുന്നതിനു പൊതുവായി ഉപയോഗപ്പെടുത്തുന്ന ഒരു സാങ്കേതികവിദ്യയാണ് കമ്പോസ്റ്റിംഗ്. അതുവഴി ഇവയെ വളമാക്കി മാറ്റുന്നു.\nതുറസ്സായ താഴ്‌ന്ന തരിശു ഭൂമികള് ധാരാളമുള്ള പ്രദേശങ്ങളില് മാത്രം അവലംബിക്കാവുന്ന ഒരു മാര്‍ഗമാണു ഭൂമിനികത്തല്. നീളത്തില് തയ്യാറാക്കുന്ന കുഴികളില് ഓരോ ദിവസവും മലിന വസ്‌തുക്കള് നിരത്തി അതിനു മീതെ ചെറിയ കനത്തില് മണ്ണു നികത്തുന്ന രീതിയാണിത്. ഇതുമൂലം സാവകാശം താഴ്‌ന്ന പ്രദേശങ്ങള്/ ഗര്‍ത്തങ്ങള് നികത്തിയെടുക്കാം. മാത്രമല്ല, ഇവിടെ നിന്നു ബയോഗ്യാസ്, കമ്പോസ്റ്റ് വളം എന്നിവ ഉണ്ടാക്കുകയും ചെയ്യാം. എന്നാല്, കേരളത്തിലെ സ്ഥലപരിമിതിയും ഉയര്‍ന്ന ജനസാന്ദ്രതയും മൂലം ഇതിനു പരിമിതികളുണ്ട്.\nജൈവമാലിന്യങ്ങള് ഉപയോഗിച്ചു ``ബയോമെത്തനേഷന്'' പ്രക്രിയ വഴി ബയോഗ്യാസും ജൈവവളവും ഉണ്ടാക്കുവാന് സാധിക്കും. ഓഫീസുകള്, വലിയ ഹോട്ടലുകള്, കല്യാണ മണ്ഡപങ്ങള് മറ്റു സ്ഥാപനങ്ങള് എന്നിവിടങ്ങളിലാണ് ഈ സാങ്കേതികവിദ്യ ഫലപ്രദമായി ഉപയോഗിക്കുവാന് സാധിക്കുക. പച്ചക്കറികളുടെ അവശിഷ്‌ടം, അറവുശാലകളില് നിന്നുള്ള വെള്ളം, അഴുകുന്ന മാലിന്യങ്ങള് എന്നിവ മാലിന്യ സംസ്‌കരണ പ്ലാന്റില് നിക്ഷേപിക്കേണ്ട അറയില് ഇടുക. പ്ലാന്റിനുള്ളില് എത്തുന്ന മാലിന്യങ്ങളെ സൂക്ഷ്‌മാണു ജീവികള് വിഘടിപ്പിച്ചു പാചകവാതകവും, ജൈവവളവുമാക്കി മാറ്റുന്നു. പ്ലാന്റില് തന്നെ ശേഖരിക്കപ്പെടുന്ന പാചക വാതകം പ്ലാന്റില് ഘടിപ്പിച്ചിരിക്കുന്ന പൈപ്പുലൈന് വഴി ഗ്യാസ് സ്റ്റൗവില് എത്തിച്ചേരുന്നു. കൂടുതല് അളവില് അഴുകുന്ന മാലിന്യങ്ങള് ഉണ്ട് എങ്കില് അതില് നിന്നു വൈദ്യുതിയും ഉത്‌പാദിപ്പിക്കുവാന് കഴിയും.\nവളരെ വലിയ അളവില് ജൈവമാലിന്യങ്ങളെ കൈകാര്യം ചെയ്യാനുതകുന്ന മെക്കാനിക്കല് പ്ലാന്റുകള് ഇന്ത്യയിലെ പല വന് നഗരങ്ങളിലും ഇന്നു പ്രവര്‍ത്തിക്കുന്നുണ്ട്. ഇന്നു നിലവിലുള്ള മെക്കാനിക്കല് പ്ലാന്റുകള് ഏറ്റവും ചുരുങ്ങിയത് 100-150 ടണ് മലിന വസ്‌തുക്കളെ കൈകാര്യം ചെയ്യുന്നവയാണ്. എന്നാല്, ദിവസേന 10 ടണ് മുതല് 50 ടണ് വരെ കൈകാര്യം ചെയ്യാനാവുന്ന ചെറിയ മെക്കാനിക്കല് പ്ലാന്റുകളാണ് നമ്മുടെ ഗ്രാമപഞ്ചായത്ത് / മുനിസിപ്പാലിറ്റി/ കോര്‍പ്പറേഷനുകള്‍ക്ക് ആവശ്യമുള്ളത്. ഇത്തരം പ്ലാന്റുകള് രൂപകല്‌പന ചെയ്യുവാന് ശ്രമം ഉണ്ടാവണം.\nകേരളത്തിലെ സാധാരണക്കാരായ ജനങ്ങള്‍ക്കു ജൈവമാലിന്യ നിര്‍മാര്‍ജനത്തിന് ഏറെ അനുയോജ്യമാണു മണ്ണിര കമ്പോസ്റ്റ്. ജൈവമാലിന്യങ്ങളെ കമ്പോസ്റ്റു വളമാക്കി മാറ്റുന്ന ഒരു രീതിയാണിത്. മലിന വസ്‌തുക്കളെ കൂനയാക്കി 10-15 ദിവസം ഇട്ടതിനുശേഷം ഭാഗികമായി ചീഞ്ഞളിഞ്ഞ മലിന വസ്‌തുക്കളിലേക്കു മണ്ണിരകളെ നിക്ഷേപിക്കുക. വീടിനോടു ചേര്‍ന്ന് ഒരു മീറ്ററെങ്കിലും വിസ്‌തീര്‍ണത്തില് സ്ഥലമുള്ളവര്‍ക്ക് ഈ രീതി പരീക്ഷിക്കാവുന്നതാണ്. ഇതിനായി 1 മീറ്റര് നീളവും 0.5 മീറ്റര് വീതിയും 0.3. മീറ്റര് ആഴവുമുള്ള കുഴി നിര്‍മിക്കുക. കുഴിയുടെ അടിഭാഗത്തെ മണ്ണു നല്ലതുപോലെ അടിച്ചുറപ്പിച്ചശേഷം കുഴിയുടെ അടിയില് ഒരു വരി തേങ്ങയുടെ തൊണ്ടു മലര്‍ത്തിവയ്‌ക്കുക. വെള്ളക്കെട്ടു തടയുവാനാണിത്. ദിവസേന ഉണ്ടാകുന്ന എല്ലാത്തരം ചീഞ്ഞളിയുന്ന വസ്‌തുക്കളും ഈ കുഴിയില് നിക്ഷേപിക്കാം. 3-4 ദിവസത്തിനുശേഷം 200-250 മണ്ണിരകളെ ഈ കുഴിയില് നിക്ഷേപിക്കണം. മലിന വസ്‌തുക്കള് കുഴിയുടെ അടിയില് നിന്ന് ഒരടിയോളം ഉയരത്തില് നിക്ഷേപിക്കണം. ചൂടിന്റെ കാഠിന്യം കുറയ്‌ക്കുന്നതിനായി ഓല, നനഞ്ഞ ചാക്ക്, ഇവയിലേതെങ്കിലും കൊണ്ടു കുഴി മൂടുക. 40-45 ദിവസത്തിനുള്ളില് മലിന വസ്‌തുക്കള് കമ്പോസ്റ്റായി മാറും. കമ്പോസ്റ്റു ശേഖരിക്കുന്നതിനായി 3-4 ദിവസത്തേക്കു കമ്പോസ്റ്റ് കുഴി നനയ്‌ക്കാതിരിക്കണം. മണ്ണിരയെ മാറ്റുവാനായി കമ്പോസ്റ്റ് വെയിലുള്ള സ്ഥലത്ത് ഒരു കൂനയായിവയ്‌ക്കുക. വെയിലേല്‌ക്കുമ്പോള് വിരകളെല്ലാം കൂനയുടെ അടിയിലേക്കു പോകും. മുകള് ഭാഗത്തുനിന്നും കമ്പോസ്റ്റു നീക്കി ഉണക്കി അരിച്ചെടുക്കാം.\nഅടിയില് കൂട്ടം കൂടിയിരിക്കുന്ന മണ്ണിരകളെ കുഴിയിലേക്കിട്ടു വീണ്ടും കമ്പോസ്റ്റുണ്ടാകാന് ഉപയോഗിക്കാം. ഓരോ തവണ കമ്പോസ്റ്റ് എടുക്കുമ്പോഴും മണ്ണിരകളുടെ എണ്ണം രണ്ടിരട്ടിയെങ്കിലുമായി വര്‍ധിച്ചിരിക്കും. കൂടുതലുള്ളവ പുതിയ കമ്പോസ്റ്റു കുഴികളില് ഉപയോഗപ്പെടുത്താം.\nമൊത്തം നിക്ഷേപിക്കുന്ന മലിനവസ്‌തുക്കളുടെ ഏകദേശം പകുതിയോളം കമ്പോസ്റ്റു ലഭിക്കും. സ്ഥലപരിമിതിയുള്ള വീടുകളില് കമ്പോസ്റ്റുനിര്‍മാണം ചെറിയ പെട്ടികളിലോ, മണ്‍ചട്ടികളിലോ ചെയ്യാവുന്നതാണ്. ഇപ്രകാരം നിര്‍മിക്കപ്പെടുന്ന കമ്പോസ്റ്റില് പോഷക മൂല്യങ്ങളായ നൈട്രജന്, ഫോസ്‌ഫറസ്, പൊട്ടാസ്യം എന്നിവക്ക് പുറമേ സസ്യങ്ങളുടെ വളര്‍ച്ചയെ ത്വരിതപ്പെടുത്തുന്ന ഹോര്‍മോണുകളും, രോഗപ്രതിരോധ ശക്തി വര്‍ധിപ്പിക്കാനുതകുന്ന ആന്റിബയോട്ടിക്കുകളും അടങ്ങിയിട്ടുണ്ട്.\nഫ്‌ളാറ്റ്, കോളനികള് എന്നിവിടങ്ങളില് ഉണ്ടാകുന്ന ജീര്‍ണിക്കുന്ന മലിന വസ്‌തുക്കളെ ഒരുമിച്ചു ശേഖരിച്ച് ഇപ്രകാരം കമ്പോസ്റ്റിന് ഉപയോഗിക്കാം. ഓരോ പ്രദേശത്തും ഉത്‌പാദിപ്പിക്കുന്ന ഖരമാലിന്യങ്ങളില് നല്ലൊരുപങ്കും വീടുകളില് നിന്നാണ്. (ശരാശരി 0.5 കിലോഗ്രാം മുതല് 1 കി.ഗ്രാം വരെ). കുറെ വീടുകളിലെങ്കിലും ജൈവ മാലിന്യങ്ങളെ അവിടെ തന്നെ കമ്പോസ്റ്റു വളമാക്കി മാറ്റുന്ന പ്രക്രിയ നടപ്പിലാക്കുവാന് കഴിയും.\nആശുപത്രികളില് നിന്നുള്ള ഖരമാലിന്യങ്ങളില് നല്ലൊരുപങ്കും രോഗം പരത്തുവാന് സാധ്യതയുള്ള തരം വസ്‌തുക്കളാണ്. അതു കൊണ്ടുതന്നെ ഇവയെ കൈകാര്യം ചെയ്യുന്നതിനു പ്രത്യേക രീതികളും, സാങ്കേതിക വിദ്യകളും ആവശ്യമാണ്. ആശുപത്രി സാനിറ്റേഷന് ഒരു പ്രത്യേക വിഭാഗമായി കണക്കാക്കി ആസൂത്രണം ചെയ്യേണ്ടതാണ്.\nമാലിന്യത്തോതു കുറയ്‌ക്കുവാന് നമുക്ക് എന്തൊക്കെ ചെയ്യുവാന് സാധിക്കും? ഡിസ്‌പോസിബിള് പ്ലാസ്റ്റിക് കപ്പ്, പ്ലേറ്റ്, പെറ്റ് ബോട്ടില്, എന്നിവ ഒഴിവാക്കുക. പ്‌ളാസ്റ്റിക് കവറുകളില് സാധനങ്ങള് വാങ്ങുന്നതിനു പകരം ഒരു തുണി സഞ്ചിയില് വാങ്ങുക. 50 മൈക്രോണില് (കനം) കുറഞ്ഞ പ്ലാസ്റ്റികു കവറുകള് ഉപയോഗിക്കാതിരിക്കുക. വളരെ നന്നായി പായ്‌ക്കുചെയ്‌ത വസ്‌തുക്കള് വീണ്ടും പായ്‌ക്കു ചെയ്യുന്നത് ഒഴിവാക്കുക.\nചുരുക്കത്തില് മാലിന്യ നിര്‍മാര്‍ജനം വളരെ വിപുലമായ ഒരു പ്രശ്‌നമാണ്. ഇത് ഏതെങ്കിലും പ്രാദേശിക തലത്തില് കൈകാര്യം ചെയ്യാവുന്ന പ്രശ്‌നമല്ല. കേരളം മുഴുവന് ഒരു മാലിന്യക്കൂമ്പാരമായി മാറിയിരിക്കുന്ന പശ്ചാത്തലത്തില് സംസ്ഥാനമൊട്ടാകെ മാലിന്യവിമുക്തമാക്കണമെന്നുണ്ടെങ്കില് കേരളാടിസ്ഥാനത്തില് സംസ്ഥാന വ്യാപകമായി നടപ്പിലാക്കുന്ന ഒരു പദ്ധതിയായി വേണം മാലിന്യ നിര്‍മാര്‍ജനം നാം രൂപകല്‌പന ചെയ്യേണ്ടത്.\nകവരത്തി പൊലീസിന് മുന്നിൽ നേരിട്ടെത്തി ഐഷ സുൽത്താന... രാജ്യദ്രോഹം നിലനിൽക്കുമോ? പോലീസിന്റെ ആ ചോദ്യം! (59 minutes ago)


അതിശയമായി കൃത്രിമ തടാകത്തിലെ മാർബിൾ ഡാമും കൊട്ടാരവും | Rajasthan's spectacular Dhebar Lake–the second largest Artificial Lake in India\nഅതിശയമായി കൃത്രിമ തടാകത്തിലെ മാർബിൾ ഡാമും കൊട്ടാരവും\nമനോരമ ലേഖകൻ May 29, 2021 12:17 PM IST\nImage From Ankto420\nകോട്ടകളും കൊട്ടാരങ്ങളും സുന്ദരമാക്കുന്ന ഭൂമിയാണ് രജപുത്രരുടെ നാടായ രാജസ്ഥാൻ. സഞ്ചാരികളെ കാത്ത് മണലാരണ്യങ്ങളും പർവതനിരകളും തടാകങ്ങളും കൊടും കാടുകളുമുണ്ട്.പഴമയുടെ പ്രൗഢി വിളിച്ചോതി നിൽക്കുന്ന അംബരചുംബികളായ കൊട്ടാരക്കെട്ടുകളും രാജസ്ഥാന്റെ സൗന്ദര്യം തുളുമ്പുന്ന മുഖമാണ്.\nഹവാ മഹൽ സ്ഥിതി ചെയ്യുന്നത് കൃത്രിമ തടാകത്തിൽ ആണെന്ന് എത്രപേർക്കറിയാം. ചരിത്രപരമായും കലാപരമായും സമ്പന്നമായ ഈ നാട്ടിൽ വിനോദ സഞ്ചാരികളെ കാത്തിരിക്കുന്ന അറിയപ്പെടാത്ത നിരവധി കാഴ്ചകളുമുണ്ട്. ഇന്ത്യയിലെ രണ്ടാമത്തെ ഏറ്റവും വലിയ കൃത്രിമ തടാകം സ്ഥിതി ചെയ്യുന്നത് രാജസ്ഥാനിലാണ്. ആ തടാകവും അതിനു ചുറ്റുമുള്ള കാഴ്ചകളും ആരെയും മോഹിപ്പിക്കും.\nപ്രശസ്തമായ ഗോവിന്ദ് ബല്ലഭ് പന്ത് സാഗറാണ് ഇന്ത്യയിലെ ഏറ്റവും വലിയ കൃത്രിമ തടാകം രണ്ടാം സ്ഥാനത്തുള്ളത് രാജസ്ഥാനിലെ ദെബാർ തടാകം അഥവാ ജയ്സാമന്ദ് തടാകമാണ്. ഉദയ്പൂർ ജില്ലയിൽ സ്ഥിതി ചെയ്യുന്ന തടാകം 87 കിലോമീറ്റർ വിസ്തൃതിയുള്ളതാണ്. പതിനേഴാം നൂറ്റാണ്ടിൽ ഉദയ്പൂരിലെ റാണ ജയ് സിംഗ് ഗോമതി നദിക്ക് കുറുകെ ഒരു മാർബിൾ ഡാം സൃഷ്ടിച്ച സമയത്താണ് ഇൗ തടാകം നിർമിച്ചത്. ഉദയ്പൂർ നഗരത്തിൽ നിന്ന് 45 കിലോമീറ്റർ അകലെയാണ് തടാകം.\nതടാകത്തിലെ മൂന്ന് ദ്വീപുകൾ\n10 മുതൽ 40 ഏക്കർ വരെ മൂന്ന് ദ്വീപുകളാണ് ദെബാർ തടാകത്തിലുള്ളത്. 984 അടി ഉയരമുള്ള ദെബാർ തടാകത്തിലെ മാർബിൾ ഡാം ഇന്ത്യയുടെ പൈതൃക സ്മാരകങ്ങളുടെ ഭാഗമാണ്. തടാകത്തിന്റെ മറ്റൊരു ആകർഷണം ഹവ മഹൽ കൊട്ടാരമാണ്. ദേബാർ തടാകത്തിൽ മൂന്ന് ദ്വീപുകളുണ്ട്. രണ്ട് വലിയ ദ്വീപുകളെ ബാബ കാ മാഗ്ര എന്നും ചെറിയ ദ്വീപിനെ പിയാരി എന്നും വിളിക്കുന്നു. ആറ് വിദേശ ശവകുടീരങ്ങളും ഒരു ശിവക്ഷേത്രവുമാണ് തടാക സ്ഥലത്തെ ആകർഷകമായ മറ്റു സവിശേഷതകൾ. തടാകത്തിന്റെ വടക്കേ അറ്റത്ത് ഒരു മുറ്റവും തെക്കേ അറ്റത്ത് 12 തൂണുകളുടെ പവലിയനുമായ ഒരു കൊട്ടാരമുണ്ട്.\n1685 ൽ മഹാറാണ ജയ് സിംഗാണ് ദേബർ തടാകം നിർമിച്ചത്. മേവാറിന്റെ തെക്ക്-കിഴക്ക് ഭാഗത്ത് കൃഷി ആവശ്യത്തിനുള്ള വെള്ളം ലഭിക്കുന്നതിനാണ് തടാകം നിർമിച്ചത്. മാർബിളിൽ തീർത്ത പടികളിറങ്ങി വേണം തടാകത്തിലേക്ക് എത്താൻ. ആഡംബരത്തിന്റെ മറ്റൊരു പേര് കൂടിയാണ് േദബാർ തടാകം. ഉദയ്പൂരിലെ രാജ്ഞി മാരുടെ വേനൽക്കാല കൊട്ടാരങ്ങളാൽ ചുറ്റപ്പെട്ടതാണ് ഇവിടം. തടാകത്തിെ ചുറ്റിപ്പറ്റിയുള്ള നിർമിതികൾ എല്ലാം ഭൂരിഭാഗവും മാർബിളിൽ തീർത്തവയാണ്.\nജയ്‌സാമന്ദ് വന്യജീവി സങ്കേതം\nജയ്‌സാമന്ദ് വന്യജീവി സങ്കേതമാണ് ദെബാർ തടാകത്തിന് സമീപം സന്ദർശിക്കാൻ പറ്റിയ മറ്റൊരു സ്ഥലം. കത്തിയവാർ-ഗിർ മേഖലയിലെ ഇലപൊഴിയും വനങ്ങളിലാണ് ഈ വന്യജീവി സങ്കേതം. ദേബാർ തടാകത്തിന് ചുറ്റുമുള്ള ജയ്‌സാമന്ദ് വന്യജീവി സങ്കേതം ഉദയ്പൂരിൽ നിന്ന് ബൻസ്വരയിലേക്കുള്ള സംസ്ഥാനപാതയിലൂടെ പ്രവേശിക്കാം.\nEnglish Summary: Rajasthan's Dhebar Lake


കൊന്നാൽ പോലും രാജിവെയ്ക്കില്ല, രാഷ്ട്രീയത്തിൽ ഇറങ്ങുകയാണെങ്കിൽ ലക്ഷ്യം സി പി ഐ എം: ലക്ഷ്മി നായർ | Webdunia Malayalam\nതിങ്കള്,6ഫെബ്രുവരി 2017 (08:11 IST)\nവിദ്യാഭ്യാസമന്ത്രിയ്ക്ക് 10 മിനിട്ട് സഹനശക്തി കാണിക്കാമായിരുന്നു, എസ് എഫ് ഐയ്ക്ക് വേണ്ടിയാണ് അദ്ദേഹം ഇറങ്ങിപ്പോയത്: പന്ന്യൻ രവീന്ദ്രൻ\nരാഷ്ട്രീയത്തില് ഇറങ്ങുകയാണെങ്കില് സി പി ഐ എമ്മില് പ്രവര്‍ത്തിക്കാനാണ് താത്പര്യമെന്ന് ലക്ഷ്മിനായര്. നിലവില് രാഷ്ട്രീയത്തില് ഇറങ്ങാന് താത്പര്യം ഇല്ല എന്നും ലക്ഷ്മി നായർ വ്യക്തമാക്കി. മാനേജ്‌മെന്റ് ആവശ്യപ്പെട്ടാല് അല്ല, തന്നെ കൊന്നാല് പോലും രാജിവെയ്ക്കില്ലെന്നും ലക്ഷ്മിനായര് പറഞ്ഞു. മംഗളം ദിനപത്രത്തിന് നല്‍കിയ അഭിമുഖത്തിലാണ് ലക്ഷ്മി നായർ ഇക്കാര്യം വ്യക്തമാക്കുന്നത്.\nലോ അക്കാദമി വിഷയത്തില് സമരക്കാർ മുന്നോട്ട് വെച്ച ആവശ്യത്തെ തുടര്‍ന്നാണു പ്രിന്‍സിപ്പല് സ്ഥാനത്തുനിന്നു താൻ അഞ്ചുവർഷത്തേക്ക് മാറി നില്‍ക്കുന്നത്. പിന്നെന്തിനാണ് ഇനി രാജിവെക്കുന്നത്. ലോ അക്കാദമിയെ ലൗ അക്കാദമിയാക്കി മാറ്റാന് ശ്രമിക്കുന്നവരാണ് സമരത്തിനു പിന്നിൽ. സമരം ചെയ്യുന്നവരില് ഭൂരിഭാഗം കുട്ടികളും കോളജില് പഠിക്കാന് വരാത്തവരാണ്. പലരും ഹാജരില്ലാത്തതുകൊണ്ടും പരീക്ഷകള് എഴുതാത്തതുകൊണ്ടും ക്യാമ്പസില്‍നിന്നു പുറത്തായവരാണ്. ലക്ഷ്മി നായർ പറയുന്നു.\nകോളജിലോ ഹോസ്റ്റലിലോ അനാവശ്യമായ നിയന്ത്രണങ്ങള് ഒരു വിദ്യാര്‍ഥികള്‍ക്കുമേലലും അടിച്ചേല്‍പ്പിച്ചിട്ടില്ല. മാന്യമായ ഏതുവേഷവും ധരിച്ചു പെണ്‍കുട്ടികള്‍ക്ക് കോളജിലെത്താം. ഇറുകിയ ലെഗ്ഗിന്‍സും ബനിയനുമായി ആർക്കും ക്യാമ്പസിൽ പ്രവേശനമില്ല. ഇതെല്ലാം അംഗീകരിച്ചാണ് എല്ലാവരും പ്രവേശനം നേടിയിട്ടുളളത്.\nആണ്‍കുട്ടികളും പെണ്‍കുട്ടികളും സംസാരിക്കുന്നതിന് എതിരല്ല. എന്നാല് ക്യാമ്പസ് സമയം കഴിഞ്ഞും ക്ലാസ് മുറികളില് ആണ്‍കുട്ടിയും പെണ്‍കുട്ടിയും ഒന്നിച്ചിരുന്നു സംസാരിക്കുന്നത് മാനേജ്മെന്റ് സമ്മതിക്കില്ല. ഇത് ചോദ്യം ചെയ്യാന് പാടില്ല എന്നതാണ് തനിക്കെതിരേ ആരോപണമുന്നയിക്കുന്നവരുടെ ആവശ്യം. അര്‍ഹതയില്ലാത്തവര്‍ക്കും ഹാജരും ഇന്റേണല് മാര്‍ക്കും നല്‍കണമെന്നാണ് വിദ്യാര്‍ഥികളുടെ ആവശ്യം. ഇതെല്ലാം ചോദ്യം ചെയ്താല്‍പ്പിന്നെ പ്രിന്‍സിപ്പല് രാജിവെക്കണമെന്നായി. - ലക്ഷ്മി നായർ പറഞ്ഞു.\nലോ കോളേജ് Lakshmi Nair


ബാഡ്മിന്റൺ കോർട്ടിൽ കുട്ടികൾ വരച്ചപോലെ, വെറും ഒരു കുമ്മായ വരയിൽ രണ്ടു രാജ്യങ്ങളുടെ അതിർത്തികൾ നിർണ്ണയിക്കാൻ കഴിയുമോ? പട്ടാളമില്ല, പരിശോധനകളില്ല, രാവിലെയും വൈകിട്ടുമുള്ള കവാത്തുകളില്ല എന്തിന് ഒരു പൊലീസ് എയ്ഡ് പോസ്റ്റുപോലുമില്ല... രണ്ടു സംസ്ഥാനങ്ങളല്ല...\nഅസ്സാസിൻസ്! മധ്യകാലഘട്ടത്തിൽ യൂറോപ്പിലുണ്ടായിരുന്നു ഈ സംഘത്തെക്കുറിച്ച് എഴുത്തുകാൻ ആനന്ദ് ഒക്കെ വിശദമായി പരാമർശിക്കുന്നുണ്ട്. എന്തിനു വേണ്ടിയാണെന്ന് പോലും അറിയാതെ നിരന്തരം യുദ്ധം ചെയ്യുകയായിരുന്നു ഈ പ്രാകൃതഗോത്ര സംഘത്തിന്റെ രീതി. ആര് ആരെ എപ്പോൾ ആക്രമ...


‘ജ്വലിക്കാം സൂര്യ തേജസില്, വളരാം വട വൃക്ഷമായി, കാക്കാം യുവത്വമേ ക്‌നാനായ പൈതൃകം’…. UKKCA 2018 കണ്‍വെന്‍ഷന് ആപ്തവാക്യം പ്രഖ്യാപിച്ചു. ആപ്തവാക്യം ഗ്ലോബല് വിജയികളായി ലെസ്റ്റര് യൂണിറ്റില് നിന്നും ലൈബിയും സുനിലും\n2018-04-10 07:42:10am |\nജ്വലിക്കാം സൂര്യ തേജസില്, വളരാം വട വൃക്ഷമായി, കാക്കാം യുവത്വമേ ക്‌നാനായ പൈതൃകം’…. UKKCA 2018 കണ്‍വെന്‍ഷന് ആപ്തവാക്യം പ്രഖ്യാപിച്ചു. ലിവര്‍പൂള് പൂള് യൂണിറ്റില് നടന്ന ഈസ്റ്റര് ആഘോഷങ്ങളില് വച്ച് UKKCA പ്രസിഡന്റ് തോമസ് തോണ്ണന്‍മാവുങ്കാല് ആണ് UKKCA 2018 കണ്‍വെന്‍ഷന് ആപ്തവാക്യം പ്രഖ്യാപിച്ചത് .\nക്‌നാനായ കത്തോലിക്ക അസ്സോസിയേഷന് ലെസ്റ്റര് യൂണിറ്റിലെ അംഗമായ ലൈബി സുനില് ആല്‍മതടത്തില്, സുനില് ആല്‍മതടത്തില് എന്നിവര് ആണ് ഈ വര്‍ഷത്തെ ആപ്ത വാക്യ വിജയികള്. പാലാ ചെറുകര ക്‌നാനായ കത്തോലിക്ക പള്ളി ഇടവക അംഗമാണ്. ഭര്‍ത്താവ് സുനില് ആല്‍മതടത്തില് കഴിഞ്ഞ വര്‍ഷത്തെ UKKCA സ്വാഗത ഗാന വിജയിയാണ്.\nലെസ്റ്റര് യൂണിറ്റിന് ഇത് അഭിമാന നിമിഷം\nUKKCA യുടെ 51 യൂണിറ്റുകളില് നിന്നും വന്ന എന്‍ട്രികളില് നിന്നും അവസാന റൗണ്ടില് എത്തിയ 30 ഓളം എന്ററികളില് നിന്നാണ് വിജയിയെ കണ്ടെത്തിയത്. ശ്രീമതി ലൈബി സുനിലിന് ലെസ്റ്റര് യൂണിറ്റിന്റെ അഭിനന്ദനങ്ങള് പ്രസിഡന്റ് ശ്രീ തോമസ് ചേത്തലില് സഹോദരനും സെകട്ടറിയുമായ ശ്രീ റോബിന്‍സ് എന്നിവര് കമ്മറ്റിക്കുവേണ്ടി രേഖപ്പെടുത്തി


അരയാൽത്തറയിൽ ഇരുന്ന് സന്യാസിനി പാടുന്ന ഗന്ധർവൻ പാട്ടിനു താളം പിടിക്കുന്ന ഇലക്കൈകൾ | Literature | manoramaonline\nജി. പ്രമോദ് September 27, 2021 04:24 PM IST\nകഥയും കവിതയും പ്രകൃതിയോട് ഏറ്റവും അടുത്തത് കാൽപനികതയുടെ കാലത്താണ്. പ്രകൃതി വർണനയോടെയായിരുന്നു അക്കാലത്തെ കൃതികൾ തുടങ്ങിയിരുന്നതു തന്നെ. വില്യം വേർഡ്‍സ്‍വർത്തിനെപ്പോലുള്ള ഇംഗ്ലിഷ് കവികൾ പ്രകൃതിയിൽ ലയിച്ചാണു ജീവിച്ചതും പാടിയതും. ആധുനികതയായതോടെ എഴുത്തുകാർ മനസ്സിന്റെ ഉള്ളിലേക്കു ചുഴിഞ്ഞുനോക്കി. നിഗൂഢവും ദുരൂഹവുമായ അന്തർരഹസ്യങ്ങൾ കണ്ടെടുത്തു. പ്രകൃതി പശ്ചാത്തലം മാത്രമായി ഒതുങ്ങിപ്പോയി അക്കാലത്തെ കൃതികളിൽ.\nപിന്നീടിങ്ങോട്ട്, നഗരവത്കരണത്തിന് ആക്കം കൂടിയതോടെ അക്ഷരങ്ങൾ പ്രകൃതിയിൽ നിന്ന് അകന്നുകൊണ്ടിരുന്നു. പ്രകൃതിവർണന ഇന്ന് ക്ലീഷേയാണ്. എന്നോ ഉപേക്ഷിച്ച ഒരാചാരം. എന്നാൽ, മലയാളത്തിൽ പ്രകൃതിയിൽനിന്നു വേർപെടുത്താത്ത അക്ഷരങ്ങളുമായി കഥയെഴുതുന്ന, നോവൽ എഴുതുന്ന ഒരു എഴുത്തുകാരനുണ്ട്. മറ്റുള്ളവരിൽ നിന്ന് മാറിനടന്ന അംബികാസുതൻ മാങ്ങാട്. മരക്കാപ്പിലെ തെയ്യങ്ങൾ, എൻമകജെ ഉൾപ്പെടെയുള്ള നോവലുകളിലും നീരാളിയൻ, രണ്ടു മത്സ്യങ്ങൾ, കാടിനുള്ളിൽ രഹസ്യമായി ഒഴുകുന്ന പുഴകൾ എന്നിങ്ങനെ കഥകളിലും പേരുകളിൽപ്പോലും പ്രകൃതിയുമായി ഇണങ്ങിയാണ് അദ്ദേഹത്തിന്റെ എഴുത്ത്. ഒരുപക്ഷേ, പരിസ്ഥിതി ജാഗ്രത ഇത്രത്തോളം പുലർത്തിയ മറ്റെഴുത്തുകാർ മലയാളത്തിൽ ഇല്ലെന്നുതന്നെ പറയാം. മൺമറഞ്ഞുപൊയ്ക്കൊണ്ടിരുന്ന ആചാരങ്ങളെക്കുറിച്ച് അദ്ദേഹം എഴുതിയതിനും നശിച്ചുകൊണ്ടിരിക്കുന്ന പ്രകൃതിയുമായി ബന്ധമുണ്ട്. ഒരു കാലത്തിന്റെ സൗഭാഗ്യങ്ങൾ അദ്ദേഹത്തിന്റെ കഥകളിൽ നിറഞ്ഞുനിൽക്കുന്നു. നഗരത്തിനുള്ളിലെ പച്ചത്തുരുത്ത് പോലെ. അപ്രതീക്ഷിതമായി കണ്ടെത്തിയ നീരുറവ പോലെ. മണ്ണും മരവും പുഴയും കാടും കായ്കളും പൂക്കളും കാറ്റും മഴയുമെല്ലാം നിറയുന്ന കഥകൾ. കുടയെടുക്കാതെ മഴയിലേക്ക് ഇറങ്ങിയാലെന്നപോലെ പ്രകൃതിയിൽ ലയിച്ചു ജീവിക്കുന്ന അവസ്ഥ. ഏറ്റവും പുതിയ കഥാസമാഹാരവും പ്രകൃതിയും മനുഷ്യനും തമ്മിലുള്ള അനിവാര്യവും അഭേദ്യവുമായ ബന്ധത്തിന് അടിവരയിടുന്നു.\nമൊട്ടാമ്പുളി ഒരു കൊലപാതകത്തിന്റെ കഥയാണ്. പ്രണയപ്പക എന്ന വാക്ക് ഉചിതമാകുമെന്നു തോന്നുന്നില്ല. പ്രണയത്തിൽ എവിടെയാണു പക. വെറും പകയാണ്. വഞ്ചനയാണ്. പ്രണയമുള്ള മനസ്സിൽ നിറഞ്ഞു നിൽക്കുന്നതു പ്രണയം മാത്രം. മറ്റൊരു വികാരത്തിനും സ്ഥലം തികയില്ല. പിന്നെ എവിടെയാണു പക കടന്നുകൂടുക. ചതിയ്ക്കും വഞ്ചനയ്ക്കും എവിടെയാണു സ്ഥലം. പ്രണയത്തിനു പകരം കാമമാണെങ്കിൽ മറ്റു ദുഷിച്ച വികാരങ്ങളും കണ്ടേക്കാം. വിചാരങ്ങൾ ഹീനകൃത്യങ്ങളിലേക്കു നയിച്ചേക്കും. പ്രണയത്തെ അതിനു മറയാക്കുന്നുവെന്നു മാത്രം.\nകാട്ടിൽ വിജനമായ പ്രദേശത്ത് മരക്കൊമ്പിൽ തൂങ്ങിയാടുന്ന ശരീരത്തിൽ നിന്നാണു കഥ തുടങ്ങുന്നത്. ആ ദൃശ്യത്തിന്റെ ഏക സാക്ഷിയിൽ നിന്നും. അയാളുടെ വിവരണത്തിലൂടെ പൊലീസ് അന്വേഷണം ഏറ്റെടുക്കുന്നു. പ്രതിയെ പിടിക്കുന്നു. എന്നാൽ കഥ അവസാനിക്കുന്നില്ല. കൊല്ലപ്പെട്ട പെൺകുട്ടിയുടെ സഹോദരി സാക്ഷിയെത്തേടി എത്തുന്നു. അവളുടെ മനസ്സിൽ പശ്ഛാത്താപമുണ്ട്. മുന്നറിയിപ്പ് വേണ്ട സമയത്ത് താൻ നൽകിയില്ലല്ലോ എന്ന ഖേദം. എന്നാൽ, അതിൽക്കൂടുതലായി ഒരു കത്തി കൊണ്ടുനടക്കുന്ന ആ പെൺകുട്ടി ചില തെളിവുകൾ കൂടി നിരത്തുന്നു. അതോടെ സാക്ഷിയുടെ കുറ്റകൃത്യത്തി‌ലെ പങ്ക് പുറത്തുവരുന്നു. ഇവിടെയാണു മൊട്ടാമ്പുളി കഥയിൽ ഇടപെടുന്നത്. പ്രണയത്തിലും വഞ്ചനയിലും വേദനയിലും ഇടപെടുന്നത്.\nകരിങ്ങാപ്പഴം പോലെ ചെറിയൊരു കായയാണ് മൊട്ടാമ്പുളി. നെല്ലിക്കാക്കുരുവിന്റെ വലിപ്പമേ കാണൂ. പക്ഷേ, തക്കാളി പോലെ സോഫ്റ്റാണ്. മറ്റൊരു പഴത്തിനുമില്ലാത്ത ഒരു പ്രത്യേകത മൊട്ടാമ്പുളിക്കുണ്ട്. ഓരോന്നിനും നല്ല പച്ച ഉടുപ്പുണ്ടാകും. ബലൂൺ വീർപ്പിച്ച പോലെ. അതിനകത്ത് പ്രാണികൾക്ക് തൊടാൻപോലും കിട്ടാതെ മൊട്ടാമ്പുളി ഒളിച്ചിരിക്കും. പഴുത്താൽ പുളികലർന്ന മധുരം.\nഅച്ഛന്റെ ഓർമയുമായി ബന്ധപ്പെട്ട മൊട്ടാമ്പുളിയുമായാണ് കൊല്ലപ്പെട്ട കുട്ടിയുടെ സഹോദരി എത്തിയിരിക്കുന്നത്. അവളുടെ നിർദേശം പോലും അനുസരിക്കാതെ, അവൾ കൊണ്ടുവന്ന മുഴുവൻ പഴങ്ങളും തിന്നുകഴിയുമ്പോൾ അയാൾ കുറ്റം ഏറ്റെടുക്കാൻ തയാറാകുന്നു. അതല്ലാതെ മറ്റൊന്നും അയാൾക്കു ചെയ്യാനില്ല. അയാളുടെ ഉള്ളിലെ മനുഷ്യനെ പുറത്തുകൊണ്ടുവരികയാണ് മൊട്ടാമ്പുളി.\nചെയ്യാത്ത കുറ്റത്തിന് അപമാനവും തടവും, ഒരു അധ്യാപകന്റെ പൊള്ളിക്കുന്ന അനുഭവങ്ങൾ\nതാരാനാഥന്റെ പാട്ടുജീവിതം എന്ന ഈ സമാഹാരത്തിലെ ഏറ്റവും മികച്ച കഥയിൽ അരയാൽത്തറയിൽ ചമ്രം പടിഞ്ഞിരുന്ന് ഗാനഗന്ധർവ്വൻ സന്യാസിനി ആലപിക്കുന്ന ദൃശ്യമുണ്ട്. അരയാൽ മരത്തിലെ എണ്ണിലായൊടുങ്ങാത്ത ഇലക്കൈകൾ ആ പാട്ടിനു താളം പിടിക്കുന്നുണ്ട്. ജൈവികമാണ് ഇവിടെ പ്രകൃതിയും മനുഷ്യനും തമ്മിലുള്ള ബന്ധം. ഇനിയും അറ്റുപോകാത്തത്. ആർക്കും ഉപേക്ഷിക്കാനാവാത്തത്. വിട്ടുപിരിയാനാവാത്തത്.\nസൈരന്ധ്രീ വനമെന്ന സൈലന്റ് വാലിയെ തഴുകി ഒഴുകുന്ന കുന്തിപ്പുഴയെക്കുറിച്ചുള്ള ജൻമരഹസ്യത്തിലുമുണ്ട് പ്രകൃതിയും മനുഷ്യനും തമ്മിലുള്ള ബന്ധം. വനവാസക്കാലത്ത് പാണ്ഡവരും പാഞ്ചാലിയും ഈ പുഴയുടെ തീരത്ത് വസിച്ചിരുന്നത്രേ. പ്രിയതമയായ സൈരന്ധ്രിയോടുള്ള ഇഷ്ടം കൊണ്ടാകും പാണ്ഡവർ കാടിനെ സൈരന്ധ്രീ വനമെന്നു വിളിച്ചത്. മുന്നിലൂടെ ഒഴുകിവരുന്ന പുഴ അമ്മയുടെ കണ്ണീരാണെന്ന് ആ വിയോഗകാലത്ത് അവർക്ക് തോന്നിയിരിക്കണം. അങ്ങനെ കുന്തിപ്പുഴയെന്നു വിളിച്ചിരിക്കണം.\nഅമ്മേയെന്ന് ആ കണ്ണീരിൽ മുങ്ങിക്കുളിച്ചിരിക്കണം....\nContent Summary: Mottambuli book written by Ambikasuthan Mangad


Oshane Thomas ഏഴരശ്ശനി Oshane Thomas, cricket\nOshane Thomas ജാതകം and Astrology\nപേര് Oshane Thomas\nജനന തിയതി 18 :2: 1997 ജനന സമയം0:0: 0\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ Oshane Thomas ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. Oshane Thomas സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. Oshane Thomas കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും Oshane Thomas ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. Oshane Thomas രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. Oshane Thomas നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. Oshane Thomas വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. Oshane Thomas ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. Oshane Thomas കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. Oshane Thomas കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ Oshane Thomas വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. Oshane Thomas സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


Nokia Reportedly Tested Android-Powered Smartphones, നോകിയ വിന്‍ഡോസ് ഒഴിവാക്കാന് ആലോചിച്ചിരുന്നതായി റിപ്പോര്‍ട് - Malayalam Gizbot\nNews നരേന്ദ്ര മോദി-ശരദ് പവാര് കൂടിക്കാഴ്ച ഇന്ന്; മോദിയുടെ എന്‍സിപി പുകഴ്ത്തലിന് പിന്നാലെ\nനോകിയ വിന്‍ഡോസ് ഒഴിവാക്കാന് ആലോചിച്ചിരുന്നതായി റിപ്പോര്‍ട്\n| Published: Tuesday, September 17, 2013, 18:11 [IST]\nകഴിഞ്ഞ കുറച്ചുവര്‍ഷമായി നോകിയ, മൈക്രോസോഫ്റ്റിന്റെ വിന്‍ഡോസ് ഓപ്പറേറ്റിംഗ് സിസ്റ്റമാണ് സ്മാര്‍ട്‌ഫോണുകളില് ഉപയോഗിച്ചിരുന്നത്. എന്നാല് വിന്‍ഡോസ് ഒഴിവാക്കി ആന്‍ഡ്രോയ്ഡ് പരീക്ഷിക്കാന് അടുത്ത കാലത്ത് നോകിയ തീരുമാനിച്ചതായി ഇപ്പോള് റിപ്പോര്‍ട്ടുകള് പുറത്തുവരുന്നു. ഈ സാഹചര്യത്തില് കൂടിയാണ് നോകിയയെ ഏറ്റെടുക്കാന് മൈക്രോസോഫ്റ്റ് തീരുമാനിച്ചതെന്നും പറയപ്പെടുന്നുണ്ട്.\nകഴിഞ്ഞ ഏതാനും വര്‍ഷങ്ങളായി നോകിയ ഫോണുകളില് പ്രത്യേകിച്ച് ലൂമിയ സീരീസില് വിന്‍ഡോസ് ആണ് ഓപ്പറേറ്റിംഗ് സിസ്റ്റം. ഇത് പ്രതീക്ഷിച്ച രീതിയില് ശ്രദ്ധിക്കപ്പെട്ടില്ല എന്നതാണ് ആന്‍ഡ്രോയ്ഡിലേക്കു മാറാന് നോകിയയെ പ്രേരിപ്പിച്ചത് എന്നും അറിയുന്നു.\nലൂമിയ ഫോണില് ആന്‍ഡ്രോയ്ഡ് ഒ.എസ്. നോകിയ പരീക്ഷിച്ചതായാണ് ഇപ്പോള് പുറത്തുവരുന്ന റിപ്പോര്‍ട്ടുകള് പറയുന്നത്. എന്നാല് മൈക്രോസോഫ്റ്റുമായി ഏറ്റെടുക്കല് സംബന്ധിച്ച ചര്‍ച്ചകള് നടക്കുന്നതിനു മുമ്പായിരുന്നു ഇത്. വിന്‍ഡോസ് ഫോണ് സംബന്ധിച്ച് 2014 വരെയാണ് മൈക്രോസോഫ്റ്റും നോകിയയും തമ്മില് കരാറുണ്ടാക്കിയിരുന്നത്. അതുകഴിഞ്ഞാല് ആന്‍ഡ്രോയ്ഡിലേക്ക് മാറാനായിരുന്നു നോകിയയുടെ തീരുമാനം എന്നാണ് അറിയുന്നത്.\nമൈക്രോസോഫ്റ്റ് അധികൃതര്‍ക്ക് ഇതേ കുറിച്ച് അറിവുണ്ടായിരുന്നു എന്നും എന്നാല് നോകിയ ഏറ്റെടുക്കാനുള്ള തീരുമാനത്തില് ഇത് കാര്യമായ സ്വാധീനം ചെലുത്തിയിട്ടില്ലെന്നും ആണ് റിപ്പോര്‍ട്ടുകള്. അതേസമയം വിന്‍ഡോസ് ഫോണുകളില് 80 ശതമാനവും നോകിയയുടേതാണ് എന്നതുകൊണ്ടുതന്നെ മൈക്രോസോഫ്റ്റ് ഗൗരവമായിത്തന്നെയാണ് ഇത് കണ്ടിരുന്നത്.\nStory first published: Tuesday, September 17, 2013, 18:11 [IST]


സിംഗപ്പൂര് ഓണാഘോഷങ്ങള്‍ക്ക് തുടക്കമായ് ഓണനിലാവ് | PravasiExpress\nHome Singapore Singapore Life സിംഗപ്പൂര് ഓണാഘോഷങ്ങള്‍ക്ക് തുടക്കമായ് ഓണനിലാവ്\nഓണനിലാവോടെ സിംഗപ്പൂര് ഓണാഘോഷങ്ങള്‍ക്ക് തുടക്കം. ഈ വര്‍ഷത്തിന്‍റെ പൊന്നോണ വരവേല്‍പ്പ് ചോന്ഗ് പാങ്ങ് ഓണാഘോഷങ്ങളോടെ ആരംഭിക്കും. 27 ശനിയാഴ്ച്ച വൈകിട്ട് ആറു മണിയോടെ പരിപാടികള്‍ക്ക് തുടക്കമാവും. ഓണ നിലാവ് 2013 എന്ന പേരില് നടക്കുന്ന പരിപാടിയില് പാട്ടും നൃത്തവും ചിരിയുമായി മലയാളത്തിലെ പ്രശസ്തരായ നിരവധി കലാകാരന്‍മാര് ആഘോഷമേളം കാഴ്ച്ച വെയ്ക്കും . ഇതില് താരാകല്യാണ് അവതരിപ്പിക്കുന്ന നൃത്ത പരിപാടിയാണ് മുഖ്യ ആകര്‍ഷണം. സൗഭാഗ്യയും നൃത്തം അവതരിപ്പിക്കും.\nടെലിവിഷന് മേഖലയിലെ സൂപ്പര് ഹാസ്യതാരങ്ങള് ആയ അനീഷും കിഷോറും ചേര്‍ന്ന് ചിരിയുടെ ഓണ പൂക്കള് വിരിയിക്കും. പുതുമയുള്ള ഹാസ്യ വിരുന്നുമായാണ് ഇവരുടെ സിംഗപ്പൂര് സന്ദര്‍ശനം. മലയാളികള് മുമ്പെങ്ങും അനുഭവിച്ചറിയാത്ത ചിരിയുടെ വിരുന്നാവും കാണികളെ കാത്തിരികുന്നത്.ആന് മേരി, രാജീവ് എന്നീ യുവ ഗായകര് സ്വരമാധുരിയില് ഓണനിലാവില് പാട്ടിന് ആരവം ഉയരും..\nഇത് കേരളക്കരയുടെ ഉത്സവ കാലത്തിന്‍റെ കാഹളമായി സിംഗപ്പൂര് മലയാളികളെ വിളിച്ചുണര്‍ത്തുന്ന ആദ്യ ഓണ പരിപാടി എന്ന നിലയില് മലയാളികള് ആവേശമോടെയാണ് ഈ പരിപാടിക്കായ് കാത്തിരിക്കുന്നത് .\nഇനിയുള്ള രണ്ടു മാസകാലം ഓണപ്പരിപാടികളുടെ ഘോഷയാത്ര തന്നെയാകും മലയാളികളെ കാത്തിരിക്കുന്നത്. ചെറുതും വലുതും ആയ സംഘടനകളും കമ്മ്യുണിറ്റി ക്ലബ്‌കളും ഓണ പരിപാടിയുടെ തയ്യാറെടുപ്പിലാണ്.\nചോന്ഗ് പാങ്ങ് സിസി ഐഎഇസി ആണ് ഓണനിലാവിന്‍റെ സംഘാടകര്.\n9638 3472 6758 8258 $10/pax\nPrevious articleസിംഗപ്പൂര് പൗരത്വമുള്ളവര് മാതാപിതാക്കളായ കുഞ്ഞുങ്ങള് കുറയുന്നു:ഐസിഎ\nNext articleസിംഗപ്പൂരിന്‍റെ ആവശ്യത്തിന് യു.എന് അംഗീകാരം ,നവംബര് 19 ടോയ്‌ലറ്റ് ദിനം


ബാലകൃഷ്ണൻ എഴുതുന്നു | Articles | Deshabhimani | Friday Jan 28, 2022\nശ്രീബുദ്ധനെ കൊള്ളക്കാരനും കൊള്ളക്കാരനെ ശ്രീബുദ്ധനുമാക്കുന്ന ഒരു മറിമായത്തിലേക്ക് നാടിനെ കൊണ്ടുപോകാനുള്ള സംഘടിതശ്രമമാണ് ഇപ്പോള് നടക്കുന്നത്. അതാണ് നിര്‍ദിഷ്ട ലോകായുക്ത ഭേദഗതി ഓര്‍ഡിനന്‍സ് കരടിനെ ആസ്പദമാക്കിയുള്ള വിവാദം. അഴിമതി തീണ്ടാത്ത സംശുദ്ധഭരണം നടത്തുന്ന എല്‍ഡിഎഫ് സര്‍ക്കാരിനെതിരെ അഴിമതിയുടെ വ്യത്യസ്തധ്രുവങ്ങളിലെ രാഷ്ട്രീയശക്തികള് യോജിച്ച് അപവാദം പ്രചരിപ്പിക്കുകയാണ്. ഇതിന് മാറ്റുകൂട്ടാന് ചില പിന്തിരിപ്പന് മാധ്യമങ്ങള് വിരമിച്ച ന്യായാധിപന്‍മാരെ ഉള്‍പ്പെടെ അണിനിരത്തി ചര്‍ച്ചകളും ലേഖനങ്ങളുമായി വിവാദത്തെ പൊലിപ്പിക്കുകയാണ്.\nഈ കോലാഹലങ്ങള്‍ക്കു മധ്യേയും എല്‍ഡിഎഫ് സര്‍ക്കാര് നടപടി അഴിമതിയെ പ്രോത്സാഹിപ്പിക്കുന്നതല്ലെന്നും കേന്ദ്രഭരണത്തിന്റെ ഏകാധിപത്യ പിടിമുറുക്കലിനെ തടയുന്നതും ജനാധിപത്യത്തെ കാത്തുസൂക്ഷിക്കുന്നതുമാണെന്നും നിഷ്പക്ഷമതികളും ജനാധിപത്യവാദികളുമായ ബുദ്ധിജീവികളും ചിന്തകരും സാഹിത്യകാരന്‍മാരും വിലയിരുത്തുന്നുണ്ട്. അത്തരമൊരു ട്വീറ്റാണ് എന് എസ് മാധവന്റേത്. ലോകായുക്താ നിയമത്തിലെ 14–-ാം വകുപ്പ് ഭേദഗതി ചെയ്യുന്നതിനെ അദ്ദേഹം ന്യായീകരിക്കുന്നു. നിലവിലെ നിയമപ്രകാരം ലോകായുക്തയ്ക്ക് മന്ത്രിമാരെ നീക്കം ചെയ്യാനുള്ള ശുപാര്‍ശയ്ക്ക് അധികാരമുണ്ട്. ജനാധിപത്യവിരുദ്ധമായ ഈ വ്യവസ്ഥ നിയമഭേദഗതിയിലൂടെ എടുത്തുകളയുന്നത് ന്യായീകരിക്കത്തക്കതാണ്. കാരണം നമ്മള് ജനാധിപത്യ നാട്ടിലാണ്. പക്ഷേ, മലയാള മാധ്യമങ്ങള് ഈ വസ്തുത മറച്ചുവയ്ക്കുന്നെന്നും ഇത് ദയനീയമാണെന്നും മുന് ഐഎഎസ് ഉദ്യോഗസ്ഥന്‍കൂടിയായ എന് എസ് മാധവന് ട്വീറ്റ് ചെയ്തു.\nഎന്തുകൊണ്ട് ഭേദഗതി ഓര്‍ഡിനന്‍സ്\nഒന്നാം പിണറായി സര്‍ക്കാരിന്റെ കാലത്ത് അഡ്വക്കറ്റ് ജനറല് നല്‍കിയ നിയമോപദേശത്തിന്റെ തുടര്‍ച്ചയായ നടപടിയാണ് ഇപ്പോള് സ്വീകരിച്ചിരിക്കുന്നത്. കേരള ലോകായുക്ത നിയമത്തിലെ വകുപ്പ് 14 ഭരണഘടനയുടെ അനുച്ഛേദം 164ന് അനുസൃതമല്ലെന്നാണ് നിയമോപദേശം. സര്‍ക്കാരിന് 2021 ഏപ്രില് 13നാണ് അഡ്വക്കറ്റ് ജനറലില്‍നിന്ന് ഇത് ലഭിച്ചത്. ഭരണഘടനാ സ്ഥാപനമായ ഗവര്‍ണറുടെ പ്രീതിക്ക് വിധേയമായാണ് മുഖ്യമന്ത്രിയും മന്ത്രിമാരും അധികാരത്തിലിരിക്കുന്നത്. ഇതാണ് ഭരണഘടനയുടെ അനുച്ഛേദം 164 വ്യവസ്ഥപ്പെടുത്തിയിട്ടുള്ളത്. ഈ ഇടത്തിലേക്ക് അര്‍ധ ജുഡീഷ്യല് സംവിധാനമായ ലോകായുക്ത കടന്നുകയറുന്നതാണ് ലോകായുക്ത നിയമത്തിലെ വകുപ്പ് 14. അഡ്വക്കറ്റ് ജനറല് നല്‍കിയ ഉപദേശത്തിന്റെ പശ്ചാത്തലത്തില് വിവിധ സംസ്ഥാനങ്ങളിലെ ലോകായുക്ത നിയമങ്ങളും കേന്ദ്ര ലോക്പാല് നിയമവും സംസ്ഥാന ആഭ്യന്തരവകുപ്പ് വിശദമായി പരിശോധിച്ച ശേഷമാണ് ഭേദഗതിക്കായുള്ള ഫയല് നീക്കിയത്. ഇതു പരിശോധിച്ചാണ് മന്ത്രിസഭ ഗവര്‍ണറുടെ അനുമതിക്കായി ഓര്‍ഡിനന്‍സ് സമര്‍പ്പിച്ചിരിക്കുന്നത്.\nമന്ത്രിമാരെ നിയമിക്കുന്നത് മുഖ്യമന്ത്രിയുടെ ശുപാര്‍ശപ്രകാരം ഗവര്‍ണറാണ്. നിയമസഭയിലെ ഭൂരിപക്ഷത്തിന്റെ അടിസ്ഥാനത്തില് മുന്നണിയോ കക്ഷിയോ നല്‍കുന്ന ശുപാര്‍ശയുടെ അടിസ്ഥാനത്തില് മുഖ്യമന്ത്രിയെ നിയമിക്കുന്നതും ഗവര്‍ണറാണ്. ഭരണഘടനാ പ്രകാരമുള്ള ഈ വ്യവസ്ഥയെ ദുര്‍ബലപ്പെടുത്തുന്ന ഒന്നാണ് അര്‍ധ ജുഡീഷ്യല് സംവിധാനമായ ലോകായുക്തയില് നിക്ഷിപ്തമായിരിക്കുന്ന ഈ അധികാരമെന്നത് പകല്‍പോലെ വ്യക്തമാണ്. ലോകായുക്ത ശുപാര്‍ശ തള്ളാനും കൊള്ളാനുമുള്ള അവകാശത്തില്‍നിന്ന് ജനങ്ങള് തെരഞ്ഞെടുത്ത സംസ്ഥാന സര്‍ക്കാരിനെ ഒഴിവാക്കുന്ന നിലവിലുള്ള വ്യവസ്ഥ കേന്ദ്രഭരണകക്ഷിയുടെ ഇടംകോലിടല് രാഷ്ട്രീയത്തിന് വാതില് തുറന്നുകൊടുക്കുന്നതാണ്.\nനിയമഭേദഗതിക്കെതിരെ ഉയരുന്ന ഒരു ചോദ്യം ഈ നിയമം 1999ല് നായനാര് സര്‍ക്കാര് കൊണ്ടുവന്നതല്ലേ എന്നതാണ്. ശരിയാണ്; അഴിമതിക്കെതിരെ നിയമനിര്‍മാണം എന്നത് ജവാഹര്‍ലാല് നെഹ്റുവിന്റെ കാലംമുതല് കേട്ടതാണ്. പക്ഷേ, അത് നടന്നില്ല. 1982–-87ൽ യുഡിഎഫ് ഭരണകാലത്ത് ജനകീയ പ്രക്ഷോഭങ്ങളുടെ പശ്ചാത്തലത്തില് ഒരു അഴിമിതി നിരോധന കമീഷനെ കൊണ്ടുവന്നിരുന്നെങ്കിലും അതിലെ അംഗങ്ങള് സര്‍ക്കാരിന്റെ പാവകളായ ഉദ്യോഗസ്ഥരും മറ്റുമായിരുന്നു. അതിന് അന്ത്യംകുറിച്ചാണ് പുതിയ ലോകായുക്ത നിയമം നായനാര് ഭരണത്തില് എല്‍ഡിഎഫ് കൊണ്ടുവന്നത്. ആ നിയമം വന്ന കാലത്തെ ഇന്ത്യയല്ല ഇന്നത്തേത്. ഭരണഘടനാ മൂല്യങ്ങളെയും വ്യവസ്ഥകളെയും കേന്ദ്രഭരണകക്ഷി നഗ്നമായി ലംഘിക്കുന്ന ദുരവസ്ഥയാണ്. സദുദ്ദേശ്യത്തോടെ നായനാര് ഭരണകാലത്ത് കൊണ്ടുവന്ന വ്യവസ്ഥയെ ദുരുദ്ദേശ്യത്തോടെ ഉപയോഗിച്ച് ജനങ്ങള് തെരഞ്ഞെടുത്ത സംസ്ഥാന സര്‍ക്കാരിനെ ദുര്‍ബലപ്പെടുത്താനോ അസ്ഥിരപ്പെടുത്താനോ കേന്ദ്രസര്‍ക്കാരിന് ഗവര്‍ണര് വഴി ഇടപെടാനുള്ള ചതിക്കുഴി ഇതിലുണ്ട്. ഈ സാഹചര്യത്തിലാണ് എല്‍ഡിഎഫ് സര്‍ക്കാര് നിയമഭേദഗതി കൊണ്ടുവരുന്നത്. ഈ നിര്‍ദേശം വന്നത് 2021 ഏപ്രിലിലാണ് എന്നതിനാല് ഇപ്പോള് കമീഷന് മുമ്പാകെയുള്ള പരാതികളുമായി ഈ വിഷയത്തെ ബന്ധിപ്പിക്കുന്നത് അസംബന്ധമാണ്.\nഇന്ത്യന് റിപ്പബ്ലിക്കിന് 72 വയസ്സ് പിന്നിടുന്ന ഈ ഘട്ടത്തിലും ദേശീയമായി നമ്മുടെ ജനാധിപത്യ സംവിധാനം പരിക്ഷീണമായിരിക്കുകയാണ്. ലജിസ്ലേച്ചര്, എക്സിക്യൂട്ടീവ്, ജുഡീഷ്യറി എന്നിവയും നാലാം തൂണായ പത്രമാധ്യമങ്ങളും–- ഈ വിധത്തിലാണ് ജനാധിപത്യ സൗധത്തെ സംരക്ഷിക്കേണ്ടത്. ഈ സങ്കല്‍പ്പം ശക്തമായി നിലനിര്‍ത്താന് ഇവയില് ഓരോന്നിനും മുന്‍കൂര് നിശ്ചയിച്ചിട്ടുള്ള കടമയും ഉത്തരവാദിത്വങ്ങളും പരിധി ലംഘിച്ച് കൈയേറാതെ നടപ്പാക്കേണ്ടതുണ്ട്. അങ്ങനെ കൈയേറ്റം നടക്കുന്ന കാലമാണ് ആര്‍എസ്എസ് നയിക്കുന്ന ബിജെപി ഭരണത്തിന്റേത്. അതുകൊണ്ടാണ് ജനാധിപത്യത്തെയും ഭരണഘടനാ മൂല്യങ്ങളെയും സംരക്ഷിക്കാന് നിര്‍ദിഷ്ട ലോകായുക്ത ഭേദഗതി ഓര്‍ഡിനന്‍സ് കൊണ്ടുവരുന്നത്.\nഭേദഗതി ഓര്‍ഡിനന്‍സില് ഒപ്പിടരുതെന്ന് പ്രതിപക്ഷ നേതാവ് വി ഡി സതീശന്റെ നേതൃത്വത്തില് യുഡിഎഫ് ആവശ്യപ്പെടുമ്പോള് ബിജെപിയും ഇക്കാര്യത്തില് ഗവര്‍ണറുടെമേല് സമ്മര്‍ദം ചെലുത്തുകയാണ്. നിലവിലുള്ള നിയമം മാതൃകാപരമെങ്കില് എന്തുകൊണ്ടാണ് കോണ്‍ഗ്രസ് ഭരണമുള്ള സംസ്ഥാനങ്ങളില് ഇത് നടപ്പാക്കാന് രാഹുല് ഗാന്ധിയോടും കോണ്‍ഗ്രസ് നേതൃത്വത്തോടും ഇവിടത്തെ കോണ്‍ഗ്രസും യുഡിഎഫും ആവശ്യപ്പെടാത്തത്. അതുപോലെ ഈ നിയമം ബിജെപി ഭരണമുള്ള ഇടങ്ങളില് പകര്‍ത്താന് മോദി –- അമിത് ഷാ–- നദ്ദ നേതൃത്വത്തോട് ഇവിടത്തെ ബിജെപി നേതാക്കള് ആവശ്യപ്പെടുന്നില്ല. കേരളത്തിന് സമാനമായി ലോകായുക്ത നിയമഭേദഗതി കോണ്‍ഗ്രസ് ഭരണമുള്ള പഞ്ചാബില് നടത്തിയത് വി ഡി സതീശനും കൂട്ടരും മറയ്‌ക്കുകയാണോ?\nയുഡിഎഫ് കാലത്ത് ചർച്ച നടത്തിയോ\nഓര്‍ഡിനന്‍സ് കൊണ്ടുവരുംമുമ്പ് പ്രതിപക്ഷവുമായി സര്‍ക്കാര് എന്തുകൊണ്ട് ചര്‍ച്ച ചെയ്തില്ല എന്ന വിചിത്രമായ ഒരു ചോദ്യം സതീശന് ഉന്നയിച്ചിട്ടുണ്ട്. അങ്ങനെ ഒരു നടപടി ക്രമം ഭരണഘടനാപ്രകാരമോ കീഴ്വഴക്കമനുസരിച്ചോ നിലവിലുണ്ടോ? യുഡിഎഫ് ഭരണകാലത്ത് ഓര്‍ഡിനന്‍സ് പുറപ്പെടുവിക്കുംമുമ്പ് അങ്ങനെയൊരു ചര്‍ച്ച പ്രതിപക്ഷവുമായി നടത്തിയിട്ടില്ലല്ലോ. നിയമസഭ സമ്മേളിക്കാത്ത അവസരത്തില് മന്ത്രിസഭയ്ക്ക് ഓര്‍ഡിനന്‍സ് തയ്യാറാക്കി ഗവര്‍ണര്‍ക്ക് സമര്‍പ്പിക്കാന് ഭരണഘടനാപരമായ അവകാശമുണ്ട്. ഇത് ബില്ലായി സഭയില് വരുമ്പോള് അതിൻമേല് നടക്കുന്ന ചര്‍ച്ചയില് പ്രതിപക്ഷത്തിന് അഭിപ്രായം പറയാനുള്ള എല്ലാ അവസരവുമുണ്ട്. പ്രതിപക്ഷ അഭിപ്രായങ്ങള് സര്‍ക്കാര് ഗൗരവത്തോടെ കേള്‍ക്കും. സ്വീകരിക്കേണ്ടത് സ്വീകരിക്കുകയും തള്ളേണ്ടത് തള്ളുകയും ചെയ്യും. ആ ജനാധിപത്യ പ്രക്രിയ ലോകായുക്ത ഭേദഗതിയുടെ കാര്യത്തിലും ഉണ്ടാകും. ഭരണഘടനയുടെ അനുച്ഛേദം 213 പ്രകാരമാണ് ഓര്‍ഡിനന്‍സ് പുറപ്പെടുവിക്കാനുള്ള അധികാരം ഗവര്‍ണര്‍ക്ക് ലഭ്യമായിട്ടുള്ളത്. മന്ത്രിസഭയുടെ ഉപദേശപ്രകാരമാണ് ഈ അധികാരം ഗവര്‍ണര് വിനിയോഗിക്കുക.\nസര്‍ക്കാരിനെതിരെ പ്രചരിപ്പിക്കുന്ന മറ്റൊരു ആക്ഷേപം പരാതി കേള്‍ക്കാനുള്ള ലോകായുക്തയുടെ അധികാരം നിയമഭേദഗതി എടുത്തുകളയുന്നു എന്നതാണ്. ഇത് വസ്തുതാവിരുദ്ധമാണ്. പൊതുപ്രവര്‍ത്തകര് എന്ന നിലയില് അധികാരം സ്വാര്‍ഥലാഭത്തിനുവേണ്ടി ദുരുപയോഗം ചെയ്യുന്നവരല്ല എല്‍ഡിഎഫ് ഭരണാധികാരികള്. നിയമം നിശിതബുദ്ധിയോടെ പ്രവര്‍ത്തിക്കുന്നതില് ഒരു അങ്കലാപ്പും എല്‍ഡിഎഫ് ഭരണാധികാരികള്‍ക്കില്ല. ഈ ഭരണത്തിന്റെ മുഖമുദ്ര അഴിമതിവിരുദ്ധതയാണ്. ഏതെങ്കിലും ആക്ഷേപത്തില് പ്രത്യക്ഷത്തില് കഴമ്പുണ്ടെന്ന് തോന്നുന്ന സംഭവങ്ങളില് ഇടപെടാനും അതിന്‍മേല് വസ്തുതകള് തെളിയുംവരെ മന്ത്രിമാരുടെ കാര്യത്തില്‍പ്പോലും നടപടി എടുക്കാനും ധീരത കാട്ടുന്നതാണ് പിണറായി സര്‍ക്കാര്. അതെല്ലാം ചെയ്യുന്നത് അര്‍ധ ജുഡീഷ്യല് സംവിധാനങ്ങളുടെയോ കോടതികളുടെയോ നിര്‍ദേശങ്ങളോ ശുപാര്‍ശകളോ ഇല്ലാതെ തന്നെയാണ്. ഈ സമീപനം മേലിലും തുടരും.\nഇപ്പോഴത്തെ ഭേദഗതി പ്രകാരം മുഖ്യമന്ത്രിക്കോ മന്ത്രിമാര്‍ക്കോ മറ്റ് പൊതുപ്രവര്‍ത്തകര്‍ക്കോ ലോകായുക്തയുടെ അന്വേഷണത്തില്‍നിന്ന് ഒഴിവാക്കപ്പെടുന്ന "ഇമ്യൂണിറ്റി' ഒന്നും നല്‍കുന്നില്ല. അതായത്, ലോകായുക്തയുടെ പരിഗണനയ്ക്കെത്തുന്ന വിഷയങ്ങള് വിപുലമാണ്. അതിന് കുറവുവരുത്തുന്ന ഒന്നും ചെയ്യുന്നില്ല. നീതിന്യായ സംവിധാനങ്ങളുടെ വിലയിടിക്കുന്ന നടപടികളാണ് ബിജെപിയുടെയും കോണ്‍ഗ്രസിന്റെയും ഭരണങ്ങള് സ്വീകരിക്കാറുള്ളത്. അത്തരം നീതികേടൊന്നും എല്‍ഡിഎഫ് സര്‍ക്കാര് ചെയ്യില്ല.\nഅഴിമതിവിരുദ്ധ യുദ്ധകാഹളം മുഴക്കുന്ന കോണ്‍ഗ്രസ് നയിക്കുന്ന യുഡിഎഫിന്റെയും ബിജെപിയുടെയും അഴിമതിയുടെ ജീര്‍ണമുഖം എന്തെന്ന് ആളുകള്‍ക്ക് നന്നായി അറിയാവുന്നതാണ്. ബിജെപിയുടെ കേന്ദ്രഭരണത്തിലാണ് സൈന്യത്തിനുള്ള ആയുധ ഇടപാടില് മാത്രമല്ല ശവപ്പെട്ടി വാങ്ങുന്നതില്‍പ്പോലും കുംഭകോണം നടത്തിയത്. ബിജെപി പ്രസിഡന്റായിരിക്കെ ബങ്കാരു ലക്ഷ്‌മണ കൈക്കൂലി പണം എണ്ണി മേശയില് നിക്ഷേപിക്കുന്ന ചിത്രം പുറത്തുവന്നിരുന്നല്ലോ. ഖനി കുംഭകോണം, സ്വകാര്യവൽക്കരണ കുംഭകോണം തുടങ്ങി എത്രയെത്ര അഴിമതികള്. പ്രതിരോധസേനാ യുദ്ധവിമാനമായ റഫാല് ഇടപാടില് പ്രധാനമന്ത്രി നരേന്ദ്ര മോദിക്കെതിരായ ആരോപണം ഇപ്പോഴും നിലനില്‍ക്കുകയല്ലേ.\nകോണ്‍ഗ്രസിന്റെയും യുഡിഎഫിന്റെയും ഭരണങ്ങളുടെ ദുര്‍മുഖമായി തുറിച്ചുനോക്കുന്ന കുംഭകോണങ്ങളെത്രയാണ്. രാജീവ് ഗാന്ധി ഉള്‍പ്പെട്ട ബോഫോഴ്സ് തോക്ക് ഇടപാട് ഇപ്പോഴും തീരാത്ത തുടര്‍ക്കഥയല്ലേ. കോണ്‍ഗ്രസിന്റെ പ്രധാനമന്ത്രിയായിരുന്ന നരസിംഹറാവുവിനെതിരെ ഒരു സാധാരണ തട്ടിപ്പുക്കാരനെതിരെ ഉപയോഗിക്കുന്ന 420–-ാം വകുപ്പ് പ്രകാരമുള്ള കേസ് ജുഡീഷ്യറിയുടെ നിര്‍ബന്ധത്താല് എടുത്തില്ലേ. തട്ടിപ്പുവീരന് ചന്ദ്രസ്വാമിക്കൊപ്പം റാവു പ്രതിചേര്‍ക്കപ്പെട്ടില്ലേ. ടു ജി സ്പെക്ട്രം അഴിമതി, കോമണ്‍വെല്‍ത്ത് കുംഭകോണം, ഖനി അഴിമതി, ഓഹരി കുംഭകോണം, പാമോയില് അഴിമതി, സോളാര് തട്ടിപ്പ്, പൈപ്പ് –- വനം–- ഭൂമി കുംഭകോണങ്ങള് ഇങ്ങനെ എത്രയെത്ര അഴിമതികള്. ഇപ്രകാരം ഭരണമെന്നാല് അഴിമതിയുടെ ചക്കരക്കുടമെന്ന് കരുതുന്ന കോണ്‍ഗ്രസും ബിജെപിയും യുഡിഎഫും ലോകായുക്താ വിഷയത്തില് അഴിമതിവിരുദ്ധ "വാചകമടി മത്സരം' നടത്തുകയാണ്. പൊള്ളയായ ഈ രാഷ്ട്രീയം ജനം തിരിച്ചറിയും. ഭരണം അഴിമതിരഹിതവും സംശുദ്ധവുമാകണം എന്നതാണ് എല്‍ഡിഎഫ് ഭരണത്തിന്റെ പ്രഖ്യാപനവും പ്രവൃത്തിയും.


Cyclone with Rain in Koratty; Water Level increase in Peringalkkuth Dam | തൃശൂരില് ചുഴലിക്കാറ്റ്; 15 വീടുകള് തകര്‍ന്നു, കണ്ടെയ്‌നര് ലോറി മറിഞ്ഞു, മരങ്ങള് കടപുഴകി - Malayalam Oneindia\n4 min ago കോഴിക്കോട് നോര്‍ത്തിൽ മത്സരിക്കുമോ? നിലപാട് തുറന്നുപറഞ്ഞ് രഞ്ജിത്ത്, പ്രഖ്യാപിക്കേണ്ടത് പാർട്ടിയാണെന്ന് താരം\n21 min ago പിസി ജോര്‍ജ് കളി തുടങ്ങി; പിന്തുണച്ച് ഹിന്ദു പാര്‍ലമെന്റ്, പൂഞ്ഞാറില്2പേരുമായി കോണ്‍ഗ്രസും എല്‍ഡിഎഫും\n28 min ago മുരളീധരനെ മത്സരിപ്പിക്കാന് ആന്റണിയുടെ നീക്കം, പിന്തുണച്ച് ഉമ്മന്‍ചാണ്ടി, കോണ്‍ഗ്രസ് ഞെട്ടിക്കും\nതൃശൂര്: കൊരട്ടിയില് ശക്തമായ ചുഴലിക്കാറ്റും മഴയും. കനത്ത നാശനഷ്ടം. ഞായറാഴ്ച അര്‍ധരാത്രിയും തിങ്കളാഴ്ച പുലര്‍ച്ചെയുമാണ് ചുഴലിക്കാറ്റടിച്ചത്. കൂടെ ശക്തമായ മഴയും. 15ഓളം വീടുകള് തകര്‍ന്നുവെന്നാണ് കണക്കാക്കുന്നത്. നാശനഷ്ടങ്ങളുടെ കണക്ക് ജില്ലാ ഭരണകൂടം എടുത്തുവരികയാണ്. വെസ്റ്റ് കൊരട്ടി, ചിറങ്ങര, പൊങ്ങം എന്നിവിടങ്ങളിലാണ് വ്യാപകമായ നാശമുണ്ടാത്.\n20 വൈദ്യുതി പോസ്റ്റുകള് തകര്‍ന്നു. ഇതോടെ വൈദ്യുതി ബന്ധം തകരാറിലായി. മരങ്ങള് വീണ് ഗതാഗതം തടസപ്പെട്ടു. ഏറെ നേരത്തെ ശ്രമത്തിനൊടുവില് പോലീസും അഗ്നിശമന സേനയും ചേര്‍ന്ന് റോഡിലെ തടസങ്ങള് നീക്കി. പലയിടത്തും വീടുകളിലെ ഷീറ്റുകള് പറന്നു. ചിറങ്ങര ദേശീയ പാതയില് നിര്‍ത്തിയിട്ടിരുന്ന കണ്ടെയ്‌നര് ലോറി മറിഞ്ഞു. ശക്തമായ കാറ്റടിച്ചത് ജനങ്ങളെ ഭീതിയിലാഴ്ത്തി. ലക്ഷങ്ങളുടെ നഷ്ടമാണ് കണക്കാക്കുന്നത്.\nഅതേസമയം, ജലനിരപ്പ് 418 മീറ്ററായതിനെ തുടര്‍ന്ന് പെരിങ്ങല്‍ക്കുത്ത് ഡാമില് ജില്ലാ ദുരന്തനിവാരണ അതോറിറ്റി ചെയര്‍മാനായ ജില്ലാ കളക്ടര് ഓറഞ്ച് അലേര്‍ട്ട് പ്രഖ്യാപിച്ചു. ഈ സാഹചര്യത്തില്, ചാലക്കുടി പുഴയില് കുളിക്കാനോ വസ്ത്രം അലക്കാനോ ഇറങ്ങരുതെന്നും വഞ്ചിയോ ചങ്ങാടമോ ഇറക്കരുതെന്നും ജില്ലാ കളക്ടര് ജാഗ്രതാ മുന്നറിയിപ്പ് നല്‍കി.\nവൃഷ്ടിപ്രദേശത്ത് മഴ കനത്തതിനെ തുടര്‍ന്ന്, ജൂലൈ അഞ്ച് ഞായറാഴ്ച രാത്രി എട്ട് മണിക്കാണ് ജലനിരപ്പ് 418 മീറ്ററായത്. ജലനിരപ്പുയര്‍ന്ന് 419.4 മീറ്ററായാല് റെഡ് അലേര്‍ട്ട് പുറപ്പെടുവിക്കും. 419.4 മീറ്ററായാല് ഡാമിലെ വെള്ളം ചാലക്കുടി പുഴയിലേക്ക് ഒഴുകും. ജലനിരപ്പ് 417 മീറ്ററായതോടെ ബ്ലൂ അലേര്‍ട്ട് പുറപ്പെടുവിച്ചിരുന്നു.\ncyclone weather climate kerala rain rain rain in kerala കാലാവസ്ഥ മഴ കേരളം dam വേനല് thrissur തൃശൂര്\nCyclone with Rain in Koratty; Water Level increase in Peringalkkuth Dam


poga starting training with manchester united | മാഞ്ചസ്റ്റര് യുണൈറ്റഡ് താരങ്ങള് പരിശീലനം പുനരാരംഭിച്ചു; പോഗ്ബയും തിരിച്ചെത്തി - Malayalam MyKhel\n» മാഞ്ചസ്റ്റര് യുണൈറ്റഡ് താരങ്ങള് പരിശീലനം പുനരാരംഭിച്ചു; പോഗ്ബയും തിരിച്ചെത്തി\nUpdated: Wednesday, May 13, 2020, 16:39 [IST]\nലണ്ടന്: ഇംഗ്ലീഷ് പ്രീമിയര് ലീഗിന് വീണ്ടും ആരവം ഉണരുന്നതിന് മുന്നോടിയായി ടീമുകള് പരിശീലനം പുനരാരംഭിച്ചു. സൂപ്പര് ക്ലബ്ബായ മാഞ്ചസ്റ്റര് യുണൈറ്റഡ് താരങ്ങളെ തിരിച്ചുവിളിച്ച് പരിശീലനം ആരംഭിച്ചു. പരിക്കേറ്റ് വിശ്രമത്തിലായിരുന്ന സൂപ്പര് താരം പോള് പോഗ്ബ ഉള്‍പ്പെടെയുള്ള മിക്ക താരങ്ങളും ടീമിനൊപ്പം പരിശീലനം നടത്തുന്നുണ്ട്. പരിശീലകന് സോള്‍ഷെയറിന്റെ ഉപദേശങ്ങള്‍ക്ക് കീഴില് കൃത്യമായ നിര്‍ദേശങ്ങള് പാലിച്ചാണ് പരിശീലനം നടക്കുന്നത്. സാമൂഹിക അകലം ഉള്‍പ്പെടെയുള്ള കാര്യങ്ങളെല്ലാം പരിശീലനത്തിനടിയിലും ശ്രദ്ധിക്കും.\nഅന്തോണി മാര്‍ഷ്യല്, ആന്‍ഡ്രിയാസ് പെരീറ, വിക്ടര് ലിന്‍ഡിലോഫ് എന്നിവരെല്ലാം പരിശീലനം നടത്തുന്നവരുടെ കൂട്ടത്തിലുണ്ട്. കോവിഡ് വ്യാപനത്തിന്റെ വ്യാപ്തി കുറയുന്നതിന് പിന്നാലെയാണ് പ്രീമിയര് ലീഗില് വീണ്ടും പന്തുരുളാന് സാധ്യത തെളിയുന്നത്. പരിശീലന സമയത്തിന് ശേഷം താരങ്ങള് എവിടെയും സമയം ചിലവഴിക്കാതെ ഹോട്ടലുകളിലേക്ക് മടങ്ങാനാണ് നിര്‍ദേശം നല്‍കിയിരിക്കുന്നത്. പരിശീലന ഗ്രൗണ്ടിലെ ഡ്രസിങ് റൂം ഉപയോഗിക്കരുതെന്നും നിര്‍ദേശിച്ചിട്ടുണ്ട്.\nപോള് പോഗ്ബ ടീമിനൊപ്പം പരിശീലനം പുനരാരംഭിച്ചത് മാഞ്ചസ്റ്റര് യുണൈറ്റഡിന് ആശ്വാസം നല്‍കുന്ന വാര്‍ത്തയാണ്.നിരവധി സൂപ്പര് ക്ലബ്ബുകളാണ് പോഗ്ബയെ റാഞ്ചാന് ലക്ഷ്യമിടുന്നത്. സീസണില് തുടക്കം മുതല് പോഗ്ബയെ സ്വന്തമാക്കാനായി ശ്രമിക്കുന്ന റയല് മാഡ്രിഡ് കഴിഞ്ഞ ദിവസവും താരത്തില് താല്‍പര്യം പ്രകടിപ്പിച്ച് രംഗത്തെത്തിയിരുന്നു. സിദാന്റെ സ്വപ്‌ന കൈമാറ്റങ്ങളിലൊന്നാണ് പോഗ്ബ. അതേ സമയം റയലിന് വെല്ലുവിളി ഉയര്‍ത്തി പോഗ്ബയുടെ മുന് ക്ലബ്ബ് യുവന്റസും രംഗത്തെത്തിയിരുന്നു. ക്രിസ്റ്റ്യാനോ റൊണാള്‍ഡോ കളിക്കുന്ന യുവന്റസിലേക്ക് പോഗ്ബ കൂടിയെത്തിയാല് ടീമിനത് കൂടുതല് കരുത്തേകും.\nയുണൈറ്റഡിന് കിരീടം നേടാന് സാധിക്കാത്തതില് നിരാശനാണെന്ന് നേരത്തെ തന്നെ പോഗ്ബ സൂചന നല്‍കിയിരുന്നു. ഇത് അദ്ദേഹത്തിന്റെ കൂടുമാറാനുള്ള സാധ്യത ഉയര്‍ത്തുന്നതായാണ് അഭ്യൂഹം. സമീപകാലത്തൊന്നും മികച്ച പ്രകടനം പുറത്തെടുക്കാന് യുണൈറ്റഡിന് സാധിച്ചിരുന്നില്ല. ജോസ് മൗറീഞ്ഞോയ്ക്ക് പകരമെത്തിയ സോള്‍ഷെയറിനും യുണൈറ്റഡിന്റെ പ്രകടനത്തില് കാര്യമായ മാറ്റങ്ങള് കൊണ്ടുവരാന് സാധിച്ചില്ല. ഈ സീസണില് 45 പോയിന്റോടെ അഞ്ചാം സ്ഥാനക്കാരാണ് യുണൈറ്റഡ്. ചാമ്പ്യന്‍സ് ലീഗ് യോഗ്യത നേടിയെടുക്കുക നിലവിലെ സാഹചര്യത്തില് യുണൈറ്റഡിന് വെല്ലുവിളിയാണ്.\nപ്രീമിയര് ലീഗ് പുനരാരംഭിച്ചാലും കാണികള്‍ക്ക് പ്രവേശനം ഉണ്ടായിരിക്കില്ല. അടച്ചിട്ട സ്റ്റേഡിയത്തില് മത്സരം നടത്താനാണ് സാധ്യത.ഫ്രഞ്ച് സീരി എ റദ്ദാക്കുകയും പിഎസ്ജിയെ വിജയികളായി പ്രഖ്യാപിക്കുകയും ചെയ്തിരുന്നു. ബുണ്ടസ്ലീഗ ആരംഭിക്കാനിരിക്കെ ഒരു ക്ലബ്ബിലെ നിരവധി താരങ്ങള്‍ക്ക് കോവിഡ് കണ്ടെത്തിയതോടെ ടൂര്‍ണമെന്റ് വീണ്ടും നീണ്ടു. ലാലിഗ ഉടന് ആരംഭിക്കുമെന്നാണ് വിവരം. മെസ്സി ഉള്‍പ്പെടെയുള്ള താരങ്ങള് പരിശോധന പൂര്‍ത്തിയാക്കുകയും പരിശീലനം പുനരാരംഭിക്കുകയും ചെയ്തിട്ടുണ്ട്. സീരി എയും ഉടന് ആരംഭിക്കാന് അനുമതി ലഭിച്ചിട്ടുണ്ട്.\nRead more about: premier league manchester united പ്രീമിയര് ലീഗ് മാഞ്ചസ്റ്റര് യുണൈറ്റഡ്\nStory first published: Wednesday, May 13, 2020, 16:21 [IST]


ലുലു ഗ്രൂപ്പിന്‍റെ പുതിയ ഹൈപ്പര് മാര്‍ക്കറ്റ് സൗദിയിലെ ഖര്‍ജില് പ്രവര്‍ത്തനം തുടങ്ങി\nലുലു ഗ്രൂപ്പില് മൊത്തം ജീവനക്കാരുടെ എണ്ണം അരലക്ഷം കവിഞ്ഞതായി എം.എ യൂസഫലി പറഞ്ഞു. ഇതില് കാല്‍ലക്ഷത്തിലേറെ മലയാളികളാണ്.\n26 Dec, 2018 at 07:00 PM\nലുലു ഗ്രൂപ്പിന്‍റെ പുതിയ ഹൈപ്പര് മാര്‍ക്കറ്റ് സൌദിയിലെ ഖര്‍ജില് പ്രവര്‍ത്തനം തുടങ്ങി. സൌദിയില് ഗ്രൂപ്പിന്റെ പതിനഞ്ചാമത്തെ ഹൈപ്പര്‍മാര്‍ക്കറ്റാണിത്. ഖര്‍ജ് ഗവര്‍ണര് ഹൈപ്പര്‍മാര്‍ക്കറ്റ് ഉദ്ഘാടനം ചെയ്തു. ലുലു ഗ്രൂപ്പില് മൊത്തം ജീവനക്കാരുടെ എണ്ണം അരലക്ഷം കവിഞ്ഞതായി എം.എ യൂസഫലി പറഞ്ഞു. ഇതില് കാല്‍ലക്ഷത്തിലേറെ മലയാളികളാണ്.\nഒരു ലക്ഷത്തിപതിനാറായിരം ചതുരശ്രയടി വിസ്തീർണ്ണത്തിലാണ് ഹൈപ്പര്‍മാര്‍ക്കറ്റ് പണിതിരിക്കുന്നത്. ഗ്രൂപ്പ് ചെയര്‍മാന് എം.എ യൂസഫലി പുതിയ ഹൈപ്പര്‍മാര്‍ക്കറ്റ് അതിഥികള്‍ക്ക് പരിചയപ്പെടുത്തി. ഗ്രൂപ്പ് സി.ഇ.ഒ സൈഫി രൂപാവാല, എക്സിക്യൂട്ടീവ് ഡയറക്ടർ എം.എ അഷ്‌റഫ് അലി, ഡയറക്ടർ സലിം എം.എ, സൗദി ഡയറക്ടർ ഷെഹിം മുഹമ്മദ് എന്നിവരും ഗവര്‍ണറെ അനുഗമിച്ചു.\nആയിരങ്ങളാണ് ആദ്യ ദിനം തന്നെ പുതിയ ഹൈപ്പര്‍മാര്‍ക്കറ്റിലേക്ക് ഒഴുകിയെത്തിയത്. മൂന്ന് മാസത്തിനുള്ളില് ദമ്മാം, റിയാദ് എന്നിവിടങ്ങളില് മൂന്ന് ഹൈപ്പര്‍മാര്‍ക്കറ്റുകളും സൌദി നാഷണല് ഗാര്‍ഡ് ക്യാമ്പുകളില് മൂന്ന് സൂപ്പര്‍മാര്‍ക്കറ്റുകളും ലുലു ഗ്രൂപ്പ് തുറക്കും. 2022ഓടെ സൌദിയില് ലുലു ഗ്രൂപ്പിന്റെ ഹൈപ്പര്‍മാര്‍ക്കറ്റുകളുടെ എണ്ണം 35 ആകും. പദ്ധതികള്‍ക്ക് പിന്തുണ നല്‍കുന്ന ഭരണകൂടത്തിന് ലുലു ഗ്രൂപ്പ് നന്ദി അറിയിച്ചു.\nlulu groupM. A. Yusuff Ali


സിനിമാ താരങ്ങളെ ഉൾപ്പെടുത്തി ശബരിമല പരസ്യം; വിവാദ തീരുമാനം പിൻവലിച്ചു | decision to take sabarimala advertisement with film actors withdrawn - Malayalam Oneindia\nസിനിമാ താരങ്ങളെ ഉൾപ്പെടുത്തി ശബരിമല പരസ്യം; വിവാദ തീരുമാനം പിൻവലിച്ചു\nPublished: December52018, 8:32 [IST]\nതിരുവനന്തപുരം: ശബരിമലയിലേക്ക് കൂടുതൽ തീർത്ഥാടകരെ ആകർഷിക്കാൻ സിനിമാ താരങ്ങളെ ഉൾപ്പെടുത്തി പരസ്യം ചെയ്യാനുള്ള തീരുമാനം ദേവസ്വം ബോർഡ് പിൻവലിച്ചു. തീരുമാനത്തിനെതിരെ കടുത്ത വിമർശനം ഉണ്ടായ സാഹചര്യത്തിലാണ് നടപടി.\nമണ്ഡല-മകരവിളക്ക് തീർത്ഥാടനത്തിനായി ശബരിമല നട തുറന്നതുമുതൽ മുൻവർഷങ്ങളെ അപേക്ഷിച്ച് തീർത്ഥാടകരുടെ എണ്ണത്തിൽ വലിയ കുറവാണ് അനുഭവപ്പെട്ടത്. ശബരിമലയിലെ പ്രതിഷേധങ്ങളുടെ പശ്ചാത്തലത്തിൽ ഇതരസംസ്ഥാനത്ത് നിന്നെത്തുന്നവരുടെ എണ്ണത്തിലും വലിയ കുറവുണ്ട്. ഈ സാഹചര്യത്തിലാണ് സിനിമാ താരങ്ങളെ ഉൾപ്പെടുത്തി വിവിധ ഭാഷകളിൽ പരസ്യം ചെയ്യാൻ തീരുമാനമെടുത്തത്.\nസിനിമാ താരങ്ങളെ ഉൾപ്പെടുത്തിയ പരസ്യങ്ങൾക്ക് പകരം പത്രങ്ങളിൽ പരസ്യം നൽകും. ശബരിമലയ്ക്കെതിരെ നടക്കുന്ന വ്യാജപ്രചരണങ്ങൾ തടയാനാണ് ദേവസ്വം ബോർഡ് നീക്കം. പത്രപരസ്യം കൂടാതെ മറ്റു മാർഗങ്ങൾ തേടുന്നതും ദേവസ്വം ബോർഡിന്റെ പരിഗണനയിലുണ്ട്.\nകേരള ബിജെപിയില് തമ്മിലടി.. ശ്രീധരന് പിള്ളയെ അധ്യക്ഷ സ്ഥാനത്ത് നിന്ന് ഒഴിവാക്കുന്നു?\nsabarimala sabarimala temple ayyappan supreme court verdict women entry ശബരിമല സ്ത്രീപ്രവേശനം സന്നിധാനം actor പരസ്യം നടൻ\ndecision to take sabarimala advertisement with film actors withdrawn


"വൺ, ടൂ, ത്രീ...ഫോർ...." മണിയെ തിരിഞ്ഞു കൊത്തിയ പ്രസംഗം\nHome News Kerala News “വൺ, ടൂ, ത്രീ…ഫോർ….” മണിയെ തിരിഞ്ഞു കൊത്തിയ പ്രസംഗം\n“വൺ, ടൂ, ത്രീ…ഫോർ….” മണിയെ തിരിഞ്ഞു കൊത്തിയ പ്രസംഗം\nമന്ത്രിയായ മണി നാവിന്റെ പിഴവിന് പിഴനൽകേണ്ടി വരുമോ ? രാഷ്ട്രീയ കേരളം ചർച്ച തുടങ്ങി. ചാനലുകളിൽ അഭിഭാഷകരും ചർച്ചക്കാരുമായ നിയമ വിദഗ്ധർ മണിയുടെ മന്ത്രിസ്ഥാനം നഷ്ടമാകുമോ എന്നന്വേഷിക്കുകയാണ്. മണിക്കെതിരെ അഞ്ചേരി ബേബി വധം വീണ്ടും ഉയർന്നു വരാൻ കാരണം ചിന്നക്കനാൽ വേണാട് താവളത്ത് 2012 മേയ് 23നു നടത്തിയ ഒരു പ്രസംഗമാണ്. അന്ന് സിപിഎം ഇടുക്കി ജില്ലാ സെക്രട്ടറിയായിരുന്നു എം.എം.മണി.\nകമ്മ്യൂണിസ്റ് പ്രസ്ഥാനത്തിന്റെ രാഷ്‌ട്രീയ പ്രതിയോഗികളെ പട്ടിക തയാറാക്കി വകവരുത്തിയെന്നുള്ള വെളിപ്പെടുത്തലിലൂടെയാണ് മണി സി പി എമ്മിനെ പ്രതിരോധത്തിലാക്കിയത്. ‘‘ ഞങ്ങൾ ഒരു പ്രസ്‌താവനയിറക്കി…. …വൺ, ടൂ, ത്രീ…ഫോർ….ആദ്യത്തെ മൂന്നു പേരെ ആദ്യം കൊന്നു. വെടിവച്ചാണ് ഒന്നിനെ കൊന്നത്. ഒരാളെ തല്ലിക്കൊന്നു. മൂന്നാമനെ കുത്തിക്കൊന്നു. ഇതോടെ അടി പേടിച്ച് കോൺഗ്രസുകാർ ഖദർ വലിച്ചെറിഞ്ഞ് ഓടി. ഞങ്ങളിതെല്ലാം കുറെ കണ്ടതാണ്. മനസിലായില്ലേ, കണ്ടും കൈകാര്യം ചെയ്‌തും ശീലമുണ്ട്…’’ അന്ന് മണിയുടെ പ്രസംഗത്തെ രസിച്ചു കേട്ടവർ പക്ഷെ പിന്നാലെ വരുന്ന പ്രശ്നത്തിന്റെ വ്യാപ്തിയെ തിരിച്ചറിയില്ല.\n‘‘ചുവന്ന കൊടി പിടിക്കുന്നതു കൊണ്ടും എൽഡിഎഫിൽ ആയതിനാലുമാണ് സിപിഐയെ അടിക്കാത്തത്. സിപിഎമ്മുകാർ അടി തുടങ്ങിയാൽ സിപിഐക്കാർ ഇവിടെയുണ്ടാകില്ല. ചിന്നക്കനാൽ മേഖലയിൽ എഐടിയുസി നമ്മളെ അംഗീകരിക്കുന്നില്ല. സിപിഐ സിപിഎമ്മിനെ ഉപദ്രവിക്കുകയാണ്. തല്ലിനു തല്ലും പലിശയും കൊടുക്കണം. അടി നമ്മൾ ഒഴിവാക്കിയിട്ടില്ല. പി.ടി.തോമസ് എംപിയുടെ സഹായം തേടുന്നവർ ആണും പെണ്ണും കെട്ടവനാണ്. ഇവരെയൊക്കെ പൂരത്തെറി പറയണം. പെണ്ണുങ്ങൾ ഇരിക്കുന്നതിനാൽ ഒന്നും പറയുന്നില്ല. ഞങ്ങളെ തല്ലി ഒതുക്കിയതു കൊണ്ടൊന്നും നിങ്ങൾ എഐടിയുസിക്കാർ ശക്‌തിപ്പെടാൻ പോകുന്നില്ല. നിങ്ങൾ തകർന്നേ പറ്റൂ. തകർക്കുക തന്നെ ചെയ്യും. അല്ലേ കണ്ടോ? ഏതു ചെറ്റകൾ വന്നാലും ഞങ്ങളെ ഒന്നും ചെയ്യാൻ പറ്റില്ല. മറ്റേപ്പണി കാണിച്ചാൽ അത്യാവശ്യം അടിയാകാം. അടിച്ചാൽ സൂപ്പാക്കണം. നല്ല ഇടിവച്ചു കൊടുക്കണം. കേസൊക്കെ കൈകാര്യം ചെയ്യാം. ബാക്കിയൊക്കെ പിന്നാലെ പാക്കലാം. ” പ്രസംഗത്തിന്റെ മുന സി പി ഐയിലേക്കും നീണ്ടതോടെ മുന്നണിയിലും പ്രശ്നമായി.\n“ചന്ദ്രശേഖരനെ ആരോ ഗൂഢാലോചന നടത്തി കൊന്നു. ഇപ്പോ നമ്മുടെ തലേ കെട്ടിവയ്‌ക്കാൻ നോക്കുവാ… ലോക്കൽ കമ്മിറ്റിക്കാരെ ഒക്കെ പിടിച്ചുകൊണ്ട് പോയി…. കളള സാക്ഷി ഉണ്ടാക്കി… പൊലീസല്ലേ, നല്ല തല്ലും വച്ച് കൊടുത്ത് ഒരു കഥയുണ്ടാക്കി ” ഏറെ കോളിളക്കമുണ്ടാക്കിയ ചന്ദ്രശേഖരൻ വധത്തെയും മണി പരാമർശിച്ചു.\nസി പി എം വിഭാഗീയതയുടെ കാലത്ത് വി എസിനൊപ്പം നിലകൊണ്ട മണി മൂന്നാർ ഓപ്പറേഷൻ കാലത്ത് പിണറായിക്കൊപ്പം കൂടി. വി എസ്സിനോടുള്ള വിരോധം ഉറപ്പിക്കാനും ചിന്നക്കനാൽ പ്രസംഗം മണി പ്രയോജനപ്പെടുത്തി. ചന്ദ്രശേഖരന്റെ വീട്ടിൽ കെ കെ രമയെ കണ്ട വി എസ്സിന്റെ നടപടിയെ ആണ് മണി കളിയാക്കിയത്. അതിങ്ങനെ. “… ആ നിലയിലാണ് കാര്യങ്ങൾ. അതിൽ നമ്മുടെ കാർന്നോരും ചെറിയ പങ്ക് വഹിച്ചു. വിഎസ് കാർന്നോര് ! പുള്ളി അവിടെ ചെല്ലുന്നു… ഹോ..! ഹ… പിന്നെ ഇങ്ങ് ഇറങ്ങി വന്നപ്പോ ഒരു പ്രസംഗം… ഉത്തമനായ കമ്യൂണിസ്‌റ്റ്…. ഏതാ… ചെറ്റത്തരം കാണിക്കുന്നവനാ കമ്യുണിസ്‌റ്റ്…. ഹ… ധീരനായ കമ്യൂണിസ്‌റ്റാണെന്നും പറഞ്ഞ് പുളളീടെ ഒരു വക… എങ്ങനെയാ ശരികുന്നേ… അതാണ് പ്രശ്‌നം…. കെ. എം മാണിയാണേ ഇത് തെരു തെരെ പറഞ്ഞുകൊണ്ടിരിക്കുവാ… ആര്യാടൻ മുഹമ്മദ് എന്ന് പറയുന്ന വേറൊരുത്തനുണ്ട്… പുളളീടെ ഒരു ഗുണം, കണ്ടാൽ നല്ല …. പോലെ ഇരിക്കും. മോന്ത കണ്ടാൽ നല്ല …. പോലെ … പുളളി പറയുന്നു അച്യുതാനന്ദൻ ധീരനായ പോരാളിയാ, രാജിവച്ച് പോരു എന്ന്. പ്രിയപ്പെട്ട സഖാക്കളെ, എന്താ അച്യുതാനന്ദൻ സഖാവ് പറയേണ്ടത്…. ‘പോടാ എമ്പോക്കി’, എന്ന്. അത് പുളളി പറയില്ല. പുളളി അങ്ങനെ ഇരിക്കുവാ. കുടിക്കുന്ന വെള്ളത്തിൽ മോശത്തരം കാണിക്കുകയാണ് വിഎസ്. ചന്ദ്രശേഖരനെ ആക്രമിച്ചത് സിപിഎം അല്ല. ചന്ദ്രശേഖരൻ ധീരനായ കമ്മ്യൂണിസ്‌റ്റാണെന്നാണ് വിഎസ് പറയുന്നത്. പാർട്ടിക്കുള്ളിൽ നിന്നു പാർട്ടിയെ തകർക്കാനാണ് ചന്ദ്രശേഖരൻ ശ്രമിച്ചത്. ചെറ്റത്തരം കാണിക്കുന്നവനാണോ ഉത്തമൻ. അതു കൊണ്ടാണ് പിണറായി വിജയൻ ചന്ദ്രശേഖരനെയും കൂട്ടരെയും കൂലംകുത്തികളെന്നു വിളിച്ചത്. ”\nഅഞ്ചേരി ബേബി 1982 നവംബർ 12നാണ് കൊല്ലപ്പെട്ടത്. മണി ഉൾപ്പെട്ട ഏഴുപേരെയാണ് കേസിൽ ആദ്യം പ്രതിചേർത്തത്. എന്നാൽ സാക്ഷികൾ കൂറുമാറിയതിനാലും മറ്റും 1985 മാർച്ചിൽ കേസ് കോടതി തള്ളി. യൂത്ത് കോൺഗ്രസ് ഉടുമ്പൻചോല ബ്ലോക്ക് സെക്രട്ടറിയായിരുന്നു അഞ്ചേരി ബേബി.\nപിന്നീട് മണി നടത്തിയ വിവാദ പ്രസംഗമാണ് കേസ് പുനരന്വേഷിക്കുന്ന സ്ഥിതിയിലേക്ക് എത്തിച്ചത്. ഐജി പത്മകുമാറിന്റെ നേതൃത്വത്തിൽ കേസ് വീണ്ടും അന്വേഷിച്ചു. 2012 നവംബർ 21 മണിയെ അറസ്റ്റ് ചെയ്ത് പീരുമേട് സബ് ജയിലിൽ അടച്ചു. 44 ദിവസം ജയിലിൽ കിടന്ന മണിക്ക് ഉപാധികളോടെ 2013 ജനുവരി മൂന്നിന് ഹൈക്കോടതി ജാമ്യം അനുവദിച്ചു.\nmm mani controversial speech\nPrevious articleമുഖ്യമന്ത്രി പിണറായി വിജയന് ക്രിസ്തുമസ് ആശംസകള് നേര്‍ന്നു\nNext articleഹണിബീ2മേക്കിംഗ് വീഡിയോ പുറത്ത്\nഇതുപോലൊരു ഉറക്കം കണ്ടിട്ടുണ്ടോ?


ബാഴ്സ @ 25 :: Janmabhumi Daily\nകൊരുണ സിറ്റി: മൂന്ന് വട്ടം വലകുലുക്കി ലയണല് മെസി കുറിച്ച ഹാട്രിക്കില് ബാഴ്‌സലോണ ലാ ലിഗ കിരീടം വീണ്ടെടുത്തു. അടിമുടി ആവേശം കത്തിപ്പടര്‍ന്ന മത്സരത്തില് ഡിപോര്‍ട്ടിവോ ല കൊരുണയെ രണ്ടിനെതിരെ നാലു ഗോളുകള്‍ക്ക് തകര്‍ത്താണ് ബാഴ്‌സ ലാ ലിഗ കിരീടം ചൂടിയത്. സ്പാനിഷ് ലീഗിന്റെ ചരിത്രത്തില് ബാഴ്‌സയുടെ ഇരുപത്തിയഞ്ചാം കിരീടമാണിത്. അവസാന പത്ത് സീസണില് അവര് ശിരസിലേറ്റുന്ന ഏഴാം കിരീടവും.\nകഴിഞ്ഞയാഴ്ച കിങ്‌സ് കപ്പ് നേടിയ ബാഴ്‌സലോണക്ക് ഇതോടെ ഈ സീസണില് ഇരട്ട കിരീടമായി. 38, 82, 85 മിനിറ്റുകളില് ഗോള് നേടിയാണ് മെസി ഹാട്രിക്ക് തികച്ചത്. ഫിലിപ്പി കുടിഞ്ഞോയും ഗോള് നേടി. ലുകസ് പെരസ് , ഇ. ക്ലോക്ക് എന്നിവരാണ് ഡിപ്പോര്‍ട്ടിവോക്കായി സ്‌കോര് ചെയ്തത്.\nഈ വിജയത്തോടെ ബാഴ്‌സലോണയ്ക്ക് 34 മത്സരങ്ങളില് 86 പോയിന്റായി. രണ്ടാം സ്ഥാനത്തുള്ള അത്‌ലറ്റിക്കോ മാഡ്രിഡിന് 75 പോയിന്റാണുള്ളത്. ശേഷിക്കുന്ന മത്സരങ്ങളില് വിജയിച്ചാലും അത്‌ലറ്റിക്കോ മാഡ്രിഡിന് ബാഴ്‌സലോണയെ മറികടക്കാനാകില്ല.\nകിരീടമുറപ്പാക്കാന് ബാഴ്‌സയ്ക്ക് ഡിപോര്‍ട്ടിവോക്കെതിരേ സമനില മാത്രം മതിയായിരുന്നു. പക്ഷെ തകര്‍ത്തുകളിച്ച ബാഴ്‌സ് തകര്‍പ്പന് വിജയത്തോടെ കിരീടം ഉറപ്പിച്ചു. ഈ സീസണില് ബാഴ്‌സയുടെ തുടര്‍ച്ചയായ 34-ാം വിജയമാണിത്.\nവിജയം ലക്ഷ്യമിട്ടിറങ്ങിയ ബാഴ്‌സ ഏഴാം മിനിറ്റില് ഗോള് നേടി മുന്നിലെത്തി. ബ്രസീല് താരം കുടിഞ്ഞോയാണ് ആദ്യം ഡിപ്പോര്‍ട്ടിവോയുടെ വലകുലുക്കിയത്. 38-ാം മിനിറ്റില് മെസിയുടെ മാജിക്കില് ബാഴ്‌സയുടെ ലീഡ് 2-0 ആയി. ലുയിസ് സുവാരസ് നല്‍കിയ പാസ് മെസി ഗോളിലേക്ക് തിരിച്ചുവിട്ടു.\nരണ്ട് ഗോള് വീണതോടെ ഡിപ്പോര്‍ട്ടിവോ ഉണര്‍ന്നു. രണ്ട് മിനിറ്റിനുള്ളില് അവര് ഒരു ഗോള് മടക്കി. ലുകാസ് പെരസാണ് ഗോള് നേടിയത്. ആദ്യ പകുതിയില് ബാഴ്‌സ് 2-1 ന് മുന്നിട്ടു നിന്നു.\nരണ്ടാം പകുതിയുടെ തുടക്കത്തിലും ഡിപോര്‍ട്ടിവോ മികവ് നിലനിര്‍ത്തി. 64-ാം മിനിറ്റില് ക്ലോക്കിന്റെ ഗോളില് അവര് ബാഴ്‌സയ്‌ക്കൊപ്പം എത്തി 2-2. തുടക്കത്തില് ഒട്ടേറെ അവസരങ്ങള് തുലച്ച മെസിയും സുവാരസും അവസാന നിമിഷങ്ങളില് നിരന്തരം ഡിപ്പോര്‍ട്ടിവോയുടെ ഗോള് മുഖത്ത് പന്തുമായി കറങ്ങി. 82-ാം മിനിറ്റില് മെസി തന്റെ രണ്ടാം ഗോള് നേടി. മൂന്ന് മിനിറ്റുകള്‍ക്ക് ശേഷം മൂന്നാം ഗോളും കുറിച്ച് ഹാട്രിക്ക് പൂര്‍ത്തിയാക്കി മെസി ബാഴ്‌സയ്ക്ക് കിരീടം സമ്മാനിച്ചു. നാലു മത്സരങ്ങള് ശേഷിക്കെയാണ് ബാഴ്‌സലോണ സ്പാനിഷ് കിരീടം ഉറപ്പാക്കിയത്.\nഇന്ന് ബയേണ്- ബാഴ്സ\nഉജ്ജ്വല വിജയത്തോടെ ബാഴ്സ ഒന്നാമത്\nബാഴ്സ കുതിക്കുന്നു; അത്ലറ്റിക്കോ പിന്നാലെ